cyanic-selkie/wikianc huggingface dataset:
ಖಡ್ಗಮೃಗ
ಲಕ್ಷಣಗಳು
ಖಡ್ಗಮೃಗದ ದೇಹ ಬಲು ಸ್ಥೂಲ (ಪೂರ್ಣ ಬೆಳೆದ ಗಂಡು ಖಡ್ಗಮೃಗದ ಉದ್ದ ಸುಮಾರು 2-4.2 ಮೀ., ಎತ್ತರ ಸುಮಾರು 1-2 ಮೀ. ತೂಕ 1-3.5 ಮೆಟ್ರಿಕ್ ಟನ್ನುಗಳು). ಆನೆಯನ್ನು ಬಿಟ್ಟರೆ ಆಫ್ರಿಕದ ಸೆರಟೊತೀರಿಯಮ್ ಸೈಮಸ್ ಪ್ರಭೇದವೇ ಬಲು ದೊಡ್ಡ ಭೂವಾಸಿ ಪ್ರಾಣಿಯೆನ್ನಲಾಗಿದೆ. ಹೆಣ್ಣು ಗಂಡಿಗಿಂತ ಚಿಕ್ಕದು. ಚರ್ಮ ಬಹಳ ದಪ್ಪ ಹಾಗೂ ಗಡುಸು. ಆಫ್ರಿಕದ ಪ್ರಭೇದಗಳಲ್ಲಿ ಚರ್ಮ ನಯವಾಗಿದೆ. ಆದರೆ ಭಾರತ ಹಾಗೂ ಜಾವದಲ್ಲಿನ ಖಡ್ಗಮೃಗಗಳ ಚರ್ಮ ಕತ್ತು ಹಾಗೂ ಕಾಲುಗಳ ಬಳಿ ಮಡಿಚಿಕೊಂಡಿದ್ದು ಒಂದು ಬಗೆಯ ಯುದ್ಧ ಕವಚದಂತೆ ಕಾಣುತ್ತದೆ. ಕಿವಿಯ ಅಂಚು, ಬಾಲದ ತುದಿ ಇವುಗಳನ್ನು ಬಿಟ್ಟರೆ ದೇಹದ ಮೇಲೆ ಎಲ್ಲೂ ಕೂದಲುಗಳಿಲ್ಲ. ದೇಹದ ಬಣ್ಣ ಬೂದಿ ಇಲ್ಲವೆ ಕಂದು. ಆಫ್ರಿಕದ ಡೈಸೆರಾಸ್ ಪ್ರಭೇದವನ್ನು ಕರಿ ಖಡ್ಗಮೃಗವೆಂದೂ ಸೆರಟೊ ತೀರಿಯಂ ಪ್ರಭೇದವನ್ನು ಬಿಳಿ ಖಡ್ಗಮೃಗವೆಂದೂ ಕರೆಯುವುದು ವಾಡಿಕೆಯಲ್ಲಿದೆಯಾದರೂ ಅವು ವಾಸ್ತವವಾಗಿ ಶುದ್ಧ ಬಿಳಿ ಬಣ್ಣದವಲ್ಲ. ಬಿಳಿ ಬಗೆಯದರ ಮೈ ಬಣ್ಣ ಬೇರೆ ಬಗೆಗಳಿಗೆ ಹೋಲಿಸಿದರೆ ಕೊಂಚ ತಿಳಿಯಾಗಿದೆ ಅಷ್ಟೆ. ಖಡ್ಗಮೃಗಗಳ ದೇಹದ ಮೇಲೆ ಅಲ್ಲಲ್ಲೆ ಗುಬುಟುಗಳಿರುವುದೂ ಉಂಟು. ಮೈಗಾತ್ರಕ್ಕೆ ಹೋಲಿಸಿದರೆ ಕಾಲುಗಳು ಬಲುಚಿಕ್ಕವು; ಕಂಬದಂತಿವೆ. ಮುಂಗಾಲು ಮತ್ತು ಹಿಂಗಾಲುಗಳಲ್ಲಿ ತಲಾ ಮೂರು ಬೆರಳುಗಳಿವೆ. ಒಂದೊಂದು ಬೆರಳಲ್ಲೂ ಪರಸ್ಪರ ಬಿಡಿಬಿಡಿಯಾದ ಗೊರಸುಗಳಿವೆ. ಖಡ್ಗಮೃಗದ ಕತ್ತು ಚಿಕ್ಕದು. ತಲೆ ಭಾರಿಯಾಗಿದೆ. ಮೇಲ್ಮುಖವಾಗಿ ಕೊಂಚ ಬಾಗಿದಂತಿರುವ ಮೂತಿಯ ಮೇಲೆ ಕೊಂಬುಗಳಿವೆ. ಆಫ್ರಿಕದಲ್ಲಿ ಮತ್ತು ಸುಮಾತ್ರದಲ್ಲಿ ವಾಸಿಸುವ ಖಡ್ಗಮೃಗಗಳಲ್ಲಿ ಒಂದರ ಹಿಂದೊಂದು ಇರುವ 2 ಕೊಂಬುಗಳೂ ಭಾರತ ಹಾಗೂ ಜಾವದಲ್ಲಿರುವ ಪ್ರಭೇದಗಳಲ್ಲಿ ಒಂದೇ ಕೊಂಬೂ ಇವೆ. ಕೊಂಬುಗಳಿಗೂ ತಲೆಬುರುಡೆಯ ಮೂಳೆಗಳಿಗೂ ಯಾವುದೇ ಸಂಬಂಧವಿಲ್ಲ. ಮೂತಿಯ ಮೇಲಿನ ಕೆಲವು ವಿಶೇಷ ಬಗೆಯ ಕೂದಲುಗಳು ಒತ್ತಾಗಿ ಹೆಣೆದುಕೊಂಡು, ಬಿರುಸುಗೊಂಡು ಉಂಟಾದ ರಚನೆಗಳಿವು. ಇದರಿಂದಾಗಿ ಖಡ್ಗಮೃಗದ ಕೊಂಬುಗಳು ಬೇರೆ ಪ್ರಾಣಿಗಳ (ದನ, ಜಿಂಕೆ, ಜಿರಾಫೆ ಇತ್ಯಾದಿ) ಕೊಂಬುಗಳಿಂದ ಭಿನ್ನರೀತಿಯಾಗಿವೆ. ಭಾರತದಲ್ಲಿ ಖಡ್ಗಮೃಗ ತನ್ನ ಕೊಂಬನ್ನು ಯಾವುದಾದರೂ ಗಟ್ಟಿಯಾದ ತಲಕ್ಕೆ ಮಸೆದು ಚಪ್ಪಟೆ ಮಾಡಿಕೊಳ್ಳುವುದುಂಟು. ಆಫ್ರಿಕದಲ್ಲಿನ ಪ್ರಭೇದಗಳು ಈ ರೀತಿ ಮಾಡುವುದಿಲ್ಲವಾಗಿ ಕೊಂಬುಗಳು ಚೂಪಾಗಿಯೇ ಇರುತ್ತವೆ. ಆಫ್ರಿಕದ ಪ್ರಭೇದಗಳಲ್ಲಿ ಮುಂದಿನದು ಹೆಚ್ಚು ಉದ್ದವಾಗಿರುತ್ತವೆ. (ಕೆಲವು ಮೃಗ) ಗಳಲ್ಲಿ ಸುಮಾರು 3.5 ಮೀ. ಉದ್ದವಿರುವುದುಂಟು. ಖಡ್ಗ ಮೃಗ ಆಕ್ರಮಣಕ್ಕೆ ಮತ್ತು ತನ್ನ ರಕ್ಷಣೆಗೆ ಕೊಂಬನ್ನು ಆಯುಧವನ್ನಾಗಿ ಬಳಸುತ್ತದೆ. ರೈನಾಸೆರಾಸ್ ಮತ್ತು ಡೈಸರಾಸ್ ಪ್ರಭೇದಗಳಲ್ಲಿ ಮೇಲ್ದುಟಿ ಕೊಂಚ ಮುಂದಕ್ಕೆ ಚಾಚಿದಂತಿದ್ದು ಅದಕ್ಕೆ ಆಹಾರವನ್ನು ಹಿಡಿದುಕೊಳ್ಳುವ ಸಾಮಥ್ರ್ಯವುಂಟು. ಉಳಿದ ಪ್ರಭೇದಗಳಲ್ಲಿ ಮೇಲ್ದುಟಿ ಮೊಂಡಾಗಿದೆ. ತಲೆಯ ಇಕ್ಕೆಲಗಳಲ್ಲಿ ಪುಟ್ಟ ಗಾತ್ರದ ಕಣ್ಣುಗಳಿವೆ. ಕಿವಿಗಳು ಚಿಕ್ಕವು. ಕಿವಿಗಳ ತುದಿಯಲ್ಲಿ ಕೂದಲುಗಳ ಕುಚ್ಚಿದೆ.
ಜೀವನ ವಿಧಾನ
ಖಡ್ಗಮೃಗ ಸಾಮಾನ್ಯವಾಗಿ ಒಂಟಿಯಾಗಿಯೇ ವಾಸಿಸುತ್ತದೆ. ಸಂತಾನವೃದ್ಧಿಯ ಕಾಲದಲ್ಲಿ ಮಾತ್ರ ಹೆಣ್ಣು ಮತ್ತು ಗಂಡು ಪ್ರಾಣಿಗಳು ಜೊತೆಜೊತೆಯಾಗಿಯೇ ಓಡಾಡುತ್ತವೆ. ಖಡ್ಗಮೃಗಗಳು ನಿಶಾಚರಿಗಳು. ಸಂಜೆಯಿಂದ ಮುಂಜಾವಿನ ವರೆಗೂ ಆಹಾರಾನ್ವೇಷಣೆಯಲ್ಲಿ ತೊಡಗಿದ್ದು ಹಗಲೆಲ್ಲ ಯಾವುದಾದರೂ ವಿವಿಕ್ತ ಸ್ಥಳದಲ್ಲಿ ಅಡಗಿರುತ್ತವೆ. ಬಲು ಒತ್ತುಕಟ್ಟಾದ ಪೊದೆಗಳಲ್ಲಿ ಅವಿತಿಟ್ಟುಕೊಂಡಿದ್ದು ನಿದ್ದೆ ಮಾಡುವುದೇ ರೂಢಿ. ನಿಂತುಕೊಂಡು ಇಲ್ಲವೆ ನೆಲದ ಮೇಲೆ ಒರಗಿ ನಿದ್ದೆ ಮಾಡುತ್ತವೆ. ಬಿಸಿಲಿನ ತಾಪ ಹೆಚ್ಚಾದಾಗ ಕೆಸರು ನೀರಿನಲ್ಲಿ ಹೊರಳಾಡುತ್ತ, ನದಿಗಳಲ್ಲಿ ಈಜುತ್ತ ಕಾಲಕಳೆಯುವುದೆಂದರೆ ಇವಕ್ಕೆ ಬಲು ಅಚ್ಚುಮೆಚ್ಚು. ಎಲ್ಲ ಬಗೆಯ ಖಡ್ಗಮೃಗಗಳೂ ಸಂಪೂರ್ಣ ಸಸ್ಯಹಾರಿಗಳು. ಸೆರಟೋತೀರಿಯಂ ಜಾತಿಯ ಖಡ್ಗ ಮೃಗಗಳು ಹುಲ್ಲು ಮೇಯುತ್ತವೆ. ಉಳಿದವು ಗಿಡಮರಗಳ ಎಳೆಚಿಗುರನ್ನೂ ಮೊಗ್ಗುಗಳನ್ನೂ ಮೆಲ್ಲುತ್ತವೆ. ಖಡ್ಗಮೃಗಗಳು ಬಲು ಸ್ಥೂಲ ಗಾತ್ರದವಾದರೂ ಚೆನ್ನಾಗಿ, ವೇಗವಾಗಿ (ಗಂಟೆಗೆ ಸುಮಾರು 45 ಕಿಮೀ. ವೇಗದಲ್ಲಿ) ಓಡಬಲ್ಲವು. ಓಟ ಕುದುರೆಯ ನಾಗಾಲೋಟವನ್ನು ಹೋಲುತ್ತದೆ. ಖಡ್ಗಮೃಗದ ದೃಷ್ಟಿಶಕ್ತಿ ಬಲುಮಂದ. ಆದರೆ ಘ್ರಾಣಶಕ್ತಿ ಹಾಗೂ ಶ್ರವಣಶಕ್ತಿಗಳು ಬಹಳ ಚುರುಕಾಗಿವೆ. ಖಡ್ಗಮೃಗಗಳಿಗೆ ಮನುಷ್ಯನನ್ನು ಬಿಟ್ಟರೆ ಬೇರಾವ ಶತ್ರುಗಳೇ ಇಲ್ಲ ಎಂದು ಹೇಳಬಹುದು. ಆಫ್ರಿಕದ ಕಪ್ಪು ಖಡ್ಗಮೃಗವನ್ನು ಬಿಟ್ಟರೆ ಉಳಿದವೆಲ್ಲ ಸಾಧುಸ್ವಭಾವದವು. ಅಂಜುಕುಳಿಗಳೆಂದರೂ ತಪ್ಪಿಲ್ಲ. ಆದರೆ ಶತ್ರುಗಳಿಂದಾವೃತವಾಗಿ ತಪ್ಪಿಸಿಕೊಳ್ಳಲು ಸಾಧ್ಯವಾಗದಾಗ ಬಲು ಕ್ರೂರವಾಗಿ ಹೋರಾಡಬಲ್ಲುವು. ರಭಸದಿಂದ ಶತ್ರಗಳ ಮೇಲೆ ನುಗ್ಗಿ ಕೊಂಬಿನಿಂದ ಇಲ್ಲವೆ ಹಲ್ಲುಗಳಿಂದ ತಿವಿಯುತ್ತವೆ.
ವಾಸ
ನೀರಿನ ಆಸರೆಗಳ ಸಮೀಪದ ಪ್ರದೇಶಗಳಲ್ಲೆ ಖಡ್ಗಮೃಗಗಳ ವಾಸ. ಸಾಮಾನ್ಯವಾಗಿ ದಟ್ಟ ಪೊದೆಗಳ ನಡುವೆ ಸುರಂಗದ ರೀತಿಯ ದಾರಿ ಮಾಡಿಕೊಂಡು ತಾವು ಆಹಾರವನ್ನು ಮೇಯುವ ಸ್ಥಳಗಳಿಂದ ನೀರಿನ ನೆಲೆಗಳಿಗೆ ಹೋಗಿಬರುತ್ತವೆ. ಸಾಧಾರಣವಾಗಿ ಒಂದೊಂದು ಖಡ್ಗಮೃಗವೂ ಒಂದು ನಿರ್ದಿಷ್ಟ ಪ್ರದೇಶವನ್ನು ಆರಿಸಿಕೊಂಡು ಅದರ ಮೇಲೆ ತನ್ನ ಸ್ವಾಮ್ಯವನ್ನು ಸ್ಥಾಪಿಸಿಕೊಳ್ಳುತ್ತದೆ. ಆ ಪ್ರದೇಶದ ಎಲ್ಲೆಕಟ್ಟನ್ನು ಗುರುತಿಸುವುದಕ್ಕಾಗಿ ಎಂಬಂತೆ ಅಲ್ಲಲ್ಲಿ ಲದ್ದಿ ಇಲ್ಲವೆ ಮೂತ್ರ ವಿಸರ್ಜನೆ ಮಾಡುತ್ತದೆ.
ಸಂತಾನೋತ್ಪತ್ತಿ
ಸಂತಾನೋತ್ಪತ್ತಿಯ ಕಾಲದಲ್ಲಿ ಗಂಡು ಮತ್ತು ಹೆಣ್ಣು ಖಡ್ಗ ಮೃಗಗಳು ಜೊತೆಗೂಡಿ ವಾಸಿಸತೊಡಗುತ್ತವೆ. ಸುಮಾರು 4 ತಿಂಗಳು ಕಾಲ ಹೀಗೆ ಜೊತೆಯಾಗಿರುವುದುಂಟು. ದೀರ್ಘಾವಧಿಯ ಗರ್ಭಧಾರಣೆಯ ಕಾಲದ ಅನಂತರ ಸೂಲಿಗೆ ಒಂದೇ ಒಂದು ಮರಿ ಹುಟ್ಟುತ್ತದೆ. ಗರ್ಭಧಾರಣೆಯ ಅವಧಿ ಯೂನಿಕಾರ್ನಿಸ್ ಪ್ರಭೇದದಲ್ಲಿ 19 ತಿಂಗಳು, ಸೋಂಡೇಕಸ್ ಪ್ರಭೇದದಲ್ಲಿ 17 ತಿಂಗಳು, ಸುಮಾತ್ರದ ಖಡ್ಗಮೃಗದಲ್ಲಿ 7-8 ತಿಂಗಳು, ಆಫ್ರಿಕದ ಬೈಕಾರ್ನಿಸ್ ಹಾಗೂ ಸೆರಟೊತೀರಿಯಂ ಪ್ರಭೇದದಲ್ಲಿ 18 ತಿಂಗಳು-ಹೀಗೆ ಬೇರೆಬೇರೆಯಾಗಿದೆ.
ಮರಿ ಹುಟ್ಟಿದ ಕೆಲವೇ ಗಂಟೆಗಳಲ್ಲಿ ಚುರುಕಾಗಿ ಓಡಾಡತೊಡಗುತ್ತದೆ. ಮರಿಯಲ್ಲಿ ಕೊಂಬುಗಳು ಚೆನ್ನಾಗಿ ರೂಪುಗೊಂಡಿರುವುದಿಲ್ಲ. ತಾಯಿಗೆ ಮತ್ತೊಂದು ಮರಿ ಹುಟ್ಟುವವರೆಗೂ ತಾಯಿಯೊಂದಿಗೆ ಇದ್ದು ಅನಂತರ ಬೇರೆಯಾಗಿ ಒಂಟಿ ಜೀವನ ಆರಂಭಿಸುತ್ತದೆ. ಖಡ್ಗಮೃಗದ ಆಯುಸ್ಸು ಸುಮಾರು 50 ವರ್ಷಗಳು.
ವಿನಾಶದ ಭಯ
ಖಡ್ಗಮೃಗಗಳನ್ನು ಬಹು ಹಿಂದಿನಿಂದಲೂ ಮಾನವ ಬೇಟೆಯಾಡುತ್ತ ಬಂದಿದ್ದಾನೆ. ಆಫ್ರಿಕದ ಕೆಲವು ಬುಡಕಟ್ಟುಗಳಲ್ಲಿ ಇದರ ಮಾಂಸ ಬಹಳ ರುಚಿಕಟ್ಟಾದ ಆಹಾರವೆನಿಸಿದೆ. ಇದರ ಯಕೃತ್ತಂತೂ ಬಹಳ ಅಚ್ಚುಮೆಚ್ಚಿನ ಖಾದ್ಯ. ಇದರ ಒರಟಾದ ಚರ್ಮದಿಂದ ಚಾವಟಿ ಮುಂತಾದವನ್ನು ಮಾಡುವುದಿದೆ. ಅಲ್ಲದೆ ಸೋಮಾಲಿಯದ ನಿವಾಸಿಗಳು ಇದರ ಚರ್ಮದಿಂದ ಗುರಾಣಿಗಳನ್ನು ತಯಾರಿಸುತ್ತಾರೆ. ಖಡ್ಗಮೃಗಗಳ ಕೊಂಬಿಗೆ ಕಾಮೋತ್ತೇಜಕ ಗುಣ ಇದೆ ಎಂದು ಚೀನದಲ್ಲಿ ನಂಬಲಾಗಿದೆ. ಅಲ್ಲದೆ ವಿಷಾಪಹಾರಿ ಬೇಟೆ ನಿರ್ಭಾದಿತವಾಗಿ ಸಾಗುತ್ತಿದ್ದು ಇವು ನಿರ್ವಂಶವಾಗುವ ಸ್ಥಿತಿಯಲ್ಲಿವೆ. ಆದ್ದರಿಂದ ಆಯಾ ದೇಶಗಳ ಸರ್ಕಾರಗಳು ಖಡ್ಗಮೃಗಗಳ ಬೇಟೆಯನ್ನು ಕಾನೂನಿನ ಮೂಲಕ ನಿಷೇಧಿಸಿವೆ.
ಉಲ್ಲೇಖ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ವಿಜ್ಞಾನ ವರ್ಗ:ಪ್ರಾಣಿಶಾಸ್ತ್ರ ವರ್ಗ:ಪ್ರಾಣಿಗಳು
ದಿ ಕಾಮೆಡಿ ಆಫ್ ಎರರ್ಸ್
ದಿ ಕಾಮೆಡಿ ಆಫ್ ಎರರ್ಸ್‌  ವಿಲಿಯಮ್ ಶೇಕ್ಸ್‌ಪಿಯರ್‌ ಬರೆದ ಪ್ರಾರಂಭಿಕ ನಾಟಕಗಳಲ್ಲಿ ಒಂದಾಗಿದ್ದು, ಇದನ್ನು ಬಹುಶಃ 1592 ರಿಂದ 1594 ರೊಳಗೆ ಬರೆಯಲಾಗಿದೆ ಎಂದು ಹೇಳುತ್ತಾರೆ. ಇದು ಅತ್ಯಂತ ಚಿಕ್ಕದಾದ ಮತ್ತು ಅತ್ಯಂತ ಪ್ರಹಸನಪರವಾದ ಹಾಸ್ಯ ನಾಟಕವಾಗಿದ್ದು, ಇದರಲ್ಲಿ ಹೆಚ್ಚಾಗಿ ವಿದೂಷಕ ದಂಡ ಮತ್ತು ವ್ಯಕ್ತಿಗಳನ್ನು ತಪ್ಪಾಗಿ ತಿಳಿಯುವುದರಿಂದ ಉಕ್ಕಿಸುವ ಹಾಸ್ಯವನ್ನು ಹೊಂದಿದ್ದಲ್ಲದೇ ಇದರಲ್ಲಿ ಶ್ಲೇಷೋಕ್ತಿಗಳು ಮತ್ತು ಶಬ್ದಗಳೊಡನೆ ಆಟ ಆಡುವಿಕೆಯೂ ಹೆಚ್ಚಾಗಿ ಕಂಡುಬರುತ್ತದೆ. ದ ಕಾಮೆಡಿ ಆಫ್ ಎರರ್ಸ್‌ ಮತ್ತು ಇನ್ನೊಂದು ನಾಟಕಗಳಲ್ಲಿ (ದ ಟೆಂಪೆಸ್ಟ್‌ ) ಮಾತ್ರ ಶೇಕ್ಸ್‌ಪಿಯರ್‌ ಕ್ಲಾಸಿಕಲ್ ಯುನಿಟಿಗಳನ್ನು ಸರಿಯಾಗಿ ಪಾಲಿಸುತ್ತಾನೆ. ಇದನ್ನು ಒಪೇರಾಗಳಿಗೆ, ನಾಟಕರಂಗಕ್ಕೆ, ಬೆಳ್ಳಿತೆರೆಗೆ ಮತ್ತು ಸಂಗೀತ ನಾಟಕಗಳಲ್ಲಿ ಸಹಾ ಪ್ರದರ್ಶಿಸಲಾಗಿದೆ.
ದಿ ಕಾಮೆಡಿ ಆಫ್ ಎರರ್ಸ್‌ ನಾಟಕದಲ್ಲಿ ಒಂದೇ ರೀತಿ ಕಾಣುವ ಅವಳಿಗಳ ಎರಡು ಜೋಡಿಗಳು ಹುಟ್ಟಿನ ಸಮಯದಲ್ಲಿ ಅಚಾನಕ್ಕಾಗಿ ಬೇರೆಯಾಗಿಬಿಡುತ್ತಾರೆ. ಅವರ ಕಥೆಯೇ ಇದು. ಸಿರ್ಯಾಕ್ಯೂಸ್‌‌ನ ಆಂತಿಫೋಲಸ್‌ ಮತ್ತು ಆತನ ಸೇವಕ, ಸಿರ್ಯಾಕ್ಯೂಸ್‌ನ ಡ್ರೋಮಿಯೋ‌ ಎಫೇಸಸ್‌ ಗೆ ಬರುತ್ತಾರೆ. ಅದೇ ಊರಿನಲ್ಲಿಯೇ ಅವರಿಬ್ಬರ ಅವಳಿ ಸಹೋದರರಾದ ಎಫೇಸಸ್‌‌ನ ಆಂತಿಫೋಲಸ್‌ ಮತ್ತು ಆತನ ಸೇವಕ ಎಫೇಸಸ್‌‌ನ ಡ್ರೋಮಿಯೋ‌ ಕೂಡಾ ಇರುತ್ತಾರೆ. ಸಿರ್ಯಾಕ್ಯೂಸಿನವರು ತಮ್ಮ ಅವಳಿಗಳ ಕುಟುಂಬದವರು ಮತ್ತು ಗೆಳೆಯರನ್ನು ಭೇಟಿ ಮಾಡಿದಾಗ, ಈ ಒಂದೇ ರೀತಿ ಕಾಣುವ ವ್ಯಕ್ತಿಗಳ ಕುರಿತು ತಪ್ಪುತಿಳುವಳಿಕೆಯಿಂದಾಗಿ ಅನೇಕ ದುರ್ಘಟನೆಗಳು ನಡೆಯುತ್ತವೆ. ಹೊಡೆತ ತಿನ್ನುವುದು, ಹೆಣ್ಣನ್ನು ಸೆಳೆಯುವ ಪ್ರಯತ್ನ, ಎಫೇಸಸ್‌ನ ಆಂತಿಫೋಲಸ್‌ನ ಬಂಧಿಸುವಿಕೆ, ದಾಂಪತ್ಯದ್ರೋಹದ ಆರೋಪ, ಕಳ್ಳತನ, ಹುಚ್ಚು ಮತ್ತು ದೆವ್ವ ಹಿಡಿದಿದೆ ಎಂಬ ಅನುಮಾನದಂತಹ ಅನೇಕ ಘಟನೆಗಳು ನಡೆಯುತ್ತವೆ.
ಮೂಲಗಳು
ಈ ಕಥೆಯ ಪ್ರಮುಖಾಂಶಗಳನ್ನು ಪ್ಲೇಟಸ್‌ ಬರೆದ ಎರಡು ರೋಮನ್‌ ಹಾಸ್ಯ ನಾಟಕಗಳಿಂದ ಪಡೆದುಕೊಳ್ಳಲಾಗಿದೆ.
ಮೆನಾಚ್ಮಿ ಯಿಂದ ಹೀಗೆ ಒಂದೇ ರೀತಿ ಕಾಣುವ ಇಬ್ಬರು ಅವಳಿ-ಜವಳಿ ವ್ಯಕ್ತಿಗಳನ್ನು ತಪ್ಪುತಿಳಿಯುವಿಕೆಯ ಅಂಶವನ್ನು ತೆಗೆದುಕೊಳ್ಳಲಾಗಿದೆ. ಜೊತೆಗೆ ಹಾಸ್ಯಪ್ರಿಯ ಗಣಿಕೆಯ ಪಾತ್ರ ಕೂಡಾ. ಮೆನಾಚ್ಮಿ ನಾಟಕದಲ್ಲಿ ಒಬ್ಬ ಅವಳಿಯು ಎಪಿಡ್ಯಾಮ್ನಸ್ ಎಂಬ ಸ್ಥಳದಿಂದ ಬಂದಿದ್ದು ಅದನ್ನು ಶೇಕ್ಸ್‌ಪಿಯರ್‌ ಎಫೇಸಸ್‌ ಎಂದು ಬದಲಿಸುತ್ತಾನೆ. ಇದರಲ್ಲಿ ಅನೇಕ ಬಾರಿ ಸೇಂ. ಪಾಲ್ರ ಎಪಿಸಲ್ ಟು ಎಫೇಸಿಯನ್ಸ್ ಬಗ್ಗೆ ಉಲ್ಲೇಖಗಳಿವೆ.
ಇದರಲ್ಲಿರುವ ಏಜಿಯನ್‌ ಮತ್ತು ಎಮಿಲಿಯಾರ ಚೌಕಟ್ಟಾಗಿರುವ ಕಥೆಯನ್ನು ಅಪೋಲೊನಿಯಸ್ ಆಫ್ ಟೈರ್‌ ಎಂಬ ಪುಸ್ತಕದಿಂದ ಆಯ್ದುಕೊಳ್ಳಲಾಗಿದೆ. ಇದರಿಂದಲೇ ಟ್ವೆಲ್ಫ್‌ತ್ ನೈಟ್ ಮತ್ತು ಪೆರಿಕಲ್ಸ್, ಪ್ರಿನ್ಸ್ ಆಫ್ ಟೈರ್‌  ನಾಟಕಗಳಿಗೂ ಅಂಶಗಳನ್ನು ಪಡೆದುಕೊಳ್ಳಲಾಗಿದೆ.
ದಿನಾಂಕ ಮತ್ತು ಪಠ್ಯ
ಈ ನಾಟಕದಲ್ಲಿ ಫ್ರಾನ್ಸ್‌ನಲ್ಲಿ ನಡೆಯುವ ನಿರಂತರ ಯುದ್ಧಗಳ ಕುರಿತು ಮಾತುಕತೆ ಇರುವುದರಿಂದಾಗಿ ಇದನ್ನು 1589 ರಿಂದ 1595ರ ನಡುವೆ ಬರೆಯಲಾಗಿದೆ ಎಂದು ಹೇಳುತ್ತಾರೆ. ವಿಲಿಯಮ್‌ ವಾರ್ನರ್‌ನ ಮೆನಾಚ್ಮಿ ಪುಸ್ತಕದ ಅನುವಾದವನ್ನು ಸ್ಟೇಶನರ್ಸ್ ಕಂಪನಿಯ ನೋಂದಣಿ ಪುಸ್ತಕದಲ್ಲಿ ಜೂನ್ 10, 1594 ರಂದು ನಮೂದಿಸಿಕೊಳ್ಳಲಾಯಿತು ಮತ್ತು 1595 ರಂದು ಪ್ರಕಟಿಸಲಾಯಿತು. ವಾರ್ನರ್‌ನ ಅನುವಾದವನ್ನು ಲಾರ್ಡ್ ಚೇಂಬರ್ಲೇನ್ಸ್ ಮೆನ್‌/1} ಗೆ ಪೋಷಕನಾಗಿದ್ದ ಲಾರ್ಡ್ ಹನ್ಸ್‌ಡನ್‌ಗೆ ಅರ್ಪಿಸಲಾಗಿತ್ತು. ಬಹುಶಃ ಶೇಕ್ಸ್‌ಪಿಯರ್‌ ಈ ಕೃತಿಯ ಅನುವಾದವನ್ನು ಅದು ಮುದ್ರಣಗೊಳ್ಳುವ ಮೊದಲೇ ನೋಡಿರುವ ಸಾಧ್ಯತೆಯಿದೆ — ಅಲ್ಲದೇ ಪ್ಲೇಟಸ್‌ ನ ಕೃತಿಗಳು ವ್ಯಾಕರಣ ತರಗತಿಗಳಿಗಾ ಆ ಕಾಲದಲ್ಲಿ ಪಠ್ಯವಾಗಿತ್ತು ಎಂಬುದೂ ಕೂಡಾ ನಿಜ. ಚಾರ್ಲ್ಸ್ ವಿಟ್‌ವರ್ಥ್‌, ಈ ನಾಟಕದ ತನ್ನ ಆವೃತ್ತಿಯಲ್ಲಿ ದ ಕಾಮೆಡಿ ಆಫ್ ಎರರ್ಸ್‌ ನಾಟಕವನ್ನು "1594ರ ಕೊನೆಯ ದಿನಗಳಲ್ಲಿ" ಬರೆಯಲಾಯಿತು ಎಂದು ವಾದಿಸುತ್ತಾನೆ. ಈ ನಾಟಕವು ಫಸ್ಟ್ ಫೋಲಿಯೋದಲ್ಲಿ ಮೊದಲು 1623ರಲ್ಲಿ ಪ್ರಕಟಗೊಳ್ಳುವವರೆಗೂ ಅದನ್ನು ಪ್ರಕಟಿಸಲಿಲ್ಲ.
ಕಥಾ ಸಾರಾಂಶ
ಸಿರಾಕಿಯನ್ ವ್ಯಾಪಾರಿಗಳ ಅಸ್ತಿತ್ವವನ್ನು ವಿರೋಧಿಸುವ ಕಾನೂನಿನಿಂದಾಗಿ, ಹಿರಿಯ ಸಿರಾಕ್ ವ್ಯಾಪಾರಿ ಈಗನ್‌ ಅವರು ನಗರದಲ್ಲಿ ಕಂಡುಬಂದ್ದಿದ್ದರಿಂದಾಗಿ ಬಂಧನ ಶಿಕ್ಷೆ ಎದುರಿಸಬೇಕಾಯಿತು. ಅವರು ಒಂದು ಸಾವಿರ ಮಾರ್ಕ್‌‌ಗಳ ದಂಡ ಪಾವತಿಸುವುದರ ಮೂಲಕ ಮಾತ್ರವೇ ಈ ಶಿಕ್ಷೆಯಿಂದ ಪಾರಾಗಬಹುದಾಗಿತ್ತು. ಅವರು ತಮ್ಮ ದುಖಃತಪ್ತ ಕತೆಯನ್ನು ಪ್ರಾಂತ ದಂಢಾದಿಕಾರಿಯಲ್ಲಿ ಹೇಳಿಕೊಂಡರು. ತಮ್ಮ ಯೌವ್ವನದಲ್ಲಿ ಅವರು ಮದುವೆಯಾದರು ಮತ್ತು ಅವಳಿ ಗಂಡು ಮಕ್ಕಳನ್ನು ಪಡೆದರು. ಅದೇ ದಿನ ಒಬ್ಬಳು ಮಹಿಳೆಯು ಕೂಡಾ ಅವಳಿ ಗಂಡು ಮಕ್ಕಳಿಗೆ ಜನ್ಮ ನೀಡಿದಳು. ಆ ಮ್ಕಕಳನ್ನು ಇವರು ತಮ್ಮ ಮಕ್ಕಳ ಜೀತ ಸೇವೆಗಾಗಿ ಖರೀದಿಸಿದರು. ಕೆಲವು ದಿನಗಳ ನಂತರ ತಮ್ಮ ಕುಟುಂಬದೊಂದಿಗೆ ಸಮುದ್ರಯಾತ್ರೆಗೆ ಹೊರಟರು ಮತ್ತು ಸಮುದ್ರದಲ್ಲಿ ಬಿರುಗಾಳಿಯಿಂದ ಅಪ್ಪಳಿಸಲ್ಪಟ್ಟರು. ಏಜಿಯನ್ ಅವರು ತಮ್ಮ ಒಬ್ಬ ಮಗ ಮತ್ತು ಒಬ್ಬ ಜೀತ ಮಗನೊಂದಿಗೆ ಹಡಗಿನ ಕ್ಯಾಪ್ಟನ್‌ನನ್ನು ಬಲವಾಗಿ ಹಗ್ಗದಿಂದ ಬಿಗಿದು ಕಟ್ಟಿದರು. ಆದರೆ ಅವರ ಹೆಂಡತಿಯು ಒಂದು ಬೋಟ್ ಮೂಲಕ ಪಾರಾದರೆ ಏಜಿಯನ್‌ ಅವರು ಇನ್ನೊಂದು ಬೋಟ್ ಮೂಲಕ ಪಾರಾದರು. ನಂತರ ಏಜಿಯನ್‌ ಅವರು ಎಂದೂ ತಮ್ಮ ಪತ್ನಿ ಮತ್ತು ಅವಳೊಂದಿಗೆ ಪಾರಾಗಿದ್ದ ಮಕ್ಕಳನ್ನು ಕಾಣಲಿಲ್ಲ. ಇತ್ತೀಚೆಗೆ ಅವರ ಮಗ ಸಿರ್ಯಾಕ್ಯೂಸ್ನ ಆಂತಿಫೋಲಸ್‌ ಅವರು ಬೆಳೆದು ಯುವಕರಾಗಿದ್ದಾರೆ ಮತ್ತು ಜೀತ ಮಗ ಸಿರ್ಯಾಕ್ಯೂಸ್‌, ಡ್ರೋಮಿಯೋ ಅವರು ತಮ್ಮ ಉಳಿದ ಸಹೋದರರನ್ನು ಶೋಧಿಸಲು ನಿಯೋಜನೆಗೊಂಡಿದ್ದಾನೆ. ಯಾವಾಗ ಸಿರ್ಯಾಕ್ಯೂಸ್, ಆಂತಿಫೋಲಸ್‌ ವಾಪಸ್ಸಾಗಲಿಲ್ಲವೋ ಆಗ ಏಜಿಯನ್‌ ಅವರೇ ಅವನನ್ನು ಹುಡುಕುತ್ತಾ ಪ್ರಯಾಣ ಹೊರಟರು.
ಎಫೇಸಸ್‌ನ ಪ್ರಾಂತಾಧಿಕಾರಿ ಸೋಲಿನಸ್ ಅವರು ಈ ಕಥೆ ಕೇಳಿ ಮರುಗಿದರು ಮತ್ತು ಒಂದು ದಿನ ದಂಡ ಪಾವತಿಸಲು ಅನುಮತಿ ನೀಡಿದರು.
ಅದೇ ದಿನದಂದು ಸಿರ್ಯಾಕ್ಯೂಸ್ನ ಆಂತಿಫೋಲಸ್‌‌ ಅವರು ತಮ್ಮ ಸಹೋದರನನ್ನು ಹುಡುಕುತ್ತಾ ಎಫೆಸಸ್‌ ಗೆ ಪ್ರವೇಶಿಸಿದರು. ಅವರು ಸೆಂಚ್ಯುವರ್‌ ನಲ್ಲಿ ಠೇವಣಿ ಮಾಡಿ ಬರಲು ಡ್ರೋಮಿಯೋ ಅವರಿಗೆ ಸ್ವಲ್ಪ ಹಣ ಕೊಟ್ಟು ಕಳುಹಿಸಿದರು. ಅಲ್ಲಿ ಎಫೆನಸ್‌ನಲ್ಲಿರುವ ಡ್ರೋಮಿಯೋರನ್ನೇ ಹೋಲುವ ವ್ಯಕ್ತಿ ಕಂಡುಬಂದಾಗ ಅವರು ದಿಗ್ಭೃಮೆಗೊಂಡರು ಮತ್ತು ತತ್‌ಕ್ಷಣದಲ್ಲಿ ಹಣದ ತುಂಬಲು ಬಂದ ಕೆಲಸದ ಪರಿಜ್ನಾನವಿಲ್ಲದೇ, ಪತ್ನಿ ಕಾಯುತ್ತಿದ್ದಾಳೆ ತಮ್ಮ  ಮನೆಗೆ ರಾತ್ರಿ ಊಟಕ್ಕೆ ಬರುತ್ತೀರಾ ಎಂದು ಕೇಳಿದರು. ಆಂತಿಫೋಲಸ್‌‌ ಅವರು ಈ ವ್ಯಕ್ತಿಯು ಉದ್ಧಟತನದ ತಮಾಷೆ ಮಾಡುತ್ತಿದ್ದಾನೆಂದು ಭಾವಿಸಿ ಡ್ರೋಮಿಯೋ ಅವರಿಗೆ ಹೊಡೆದರು.
ಎಫೆಸಸ್‌ನ ಡ್ರೋಮಿಯೋ ಅವರು ಮನೆಯೊಡತಿ ಆಡ್ರಿಯಾನಾ ಅವರಲ್ಲಿಗೆ ಬಂದರು ಮತ್ತು, ನಿಮ್ಮ ಪತಿಯು ಮನೆಗೆ ಬರಲು ನಿರಾಕರಿಸಿದರು ಮತ್ತು ನೀವ್ಯಾರೆಂದು ಗೊತ್ತಿಲ್ಲವೆಂದು ನಾಟಕವಾಡಿದರು ಎಂದು ಹೇಳಿದರು. ಆಡ್ರಿಯಾನಾ ಅವರು ತಮ್ಮ ಪತಿಯನ್ನು ವಿವರಿಸುತ್ತಾ, ತಮ್ಮ ಪತಿಯ ಕಣ್ಣುಗಳು ಬಲಗಡೆಗೆ ಓರೆಯಾಗಿದೆ ಎಂಬ ಗುರುತು ನೀಡಿ ತಮ್ಮ ಅನುಮಾನದ ಬಗ್ಗೆ ಖಾತರಿಪಡಿಸಿಕೊಳ್ಳಲು ತಿಳಿಸಿದಳು.
ಸಿರ್ಯಾಕ್ಯೂಸ್ ಆಂತಿಫೋಲಸ್‌ ಅವರು "ನಾನು ಡ್ರೋಮಿಯೋ ಅವರನ್ನು ಮಾರ್ಟ್‌ನಿಂದ ಕಳುಹಿಸಿದ ನಂತರ ಅವರೊಂದಿಗೆ ಮಾತನಾಡಲು ಸಾಧ್ಯವಿಲ್ಲ" ಎಂದು ದೂರಿದ ನಂತರ, ಆಂತಿಫೋಲಸ್‌ ಅವರು ಪತ್ನಿಯನ್ನು ಹೊಂದಿದ್ದಾರೆ, ಎಂದು ಜೋಕ್ ಮಾಡುತ್ತಿದ್ದ ಡ್ರೋಮಿಯೋ ಅವರನ್ನು ಭೇಟಿ ಮಾಡಿದರು. ಆಂತಿಫೋಲಸ್‌ ಅವರನ್ನು ಹೊಡೆಯಲು ಪ್ರಾರಂಭಿಸಿದರು. ತತ್‌ಕ್ಷಣದಲ್ಲಿ ಆಡ್ರಿಯಾನಾ ಅವರು ಆಂತಿಫೋಲಸ್‌ ಕಡೆಗೆ ನುಗ್ಗಿಬಂದರು ಮತ್ತು ತಮ್ಮನ್ನು ಕೈಬಿಡದಂತೆ ಬೇಡಿಕೊಂಡರು. ಸಿರ್ಯಾಕ್ಯೂಸ್‌ ಆಂತಿಫೋಲಸ್‌ ಅವರು ಎಫೆನಸ್‌ ನಗರವು ಮಾಟಗಾತಿಯರ ದೊಡ್ಡ ತಾಣ ಎಂಬುದನ್ನು ಉಲ್ಲೇಖಿಸುತ್ತಾ ಈ ವಿಚಿತ್ರ ಘಟನೆಗೆ ಮಾಟಮಂತ್ರವು ಕಾರಣವಾಗಿರಬಹುದೆಂದು ಶಂಕಿಸಿದರು. ಆಂತಿಫೋಲಸ್ ಮತ್ತು ಡ್ರೋಮಿಯೋ ಅವರು ಈ ವಿಚಿತ್ರ ಹೆಂಗಸಿನ ಜೊತೆಗೆ ರಾತ್ರಿ ಉಪಹಾರಕ್ಕೆ ಹೊರಟರು ಮತ್ತು ಪರಸ್ಪರ ಅಂತರವನ್ನು ಕಾಯ್ದುಕೊಂಡರು.
ಎಫೆನಸ್‌ನ ಆಂಟಿಪೋಲಸ್ ಅವರು ಭೋಜನಕ್ಕೆ ಮನೆಗೆ ಮರಳಿದರು. ಅಲ್ಲಿ ಬಾಗಿಲು ಕಾಯುತ್ತಿದ್ದ ಸಿರ್ಯಾಕ್ಯೂಸ್ ಡ್ರೋಮಿಯೋ ಅವರು ತಮ್ಮ ಸ್ವಂತ ಮನೆಗೆ ಪ್ರವೇಶಿಸಲು ತಿರಸ್ಕರಿಸಿ ಒರಟಾಗಿ ನಡೆದುಕೊಂಡಿದ್ದರಿಂದ ಕೆರಳಿಹೋದರು. ಅಲ್ಲಿಯೇ ಬಾಗಿಲನ್ನು ಮುರಿದುಬಿಡಲು ತಯಾರಾದರು. ಆದರೆ ಹಾಗೆ ಮಾಡದಂತೆ ಸ್ನೇಹಿತರು ಮನವೊಲಿಸಿದರು. ಆದರೂ ಅವರು ವೇಶ್ಯೆಯ ಜೊತೆಯಲ್ಲಿ ಊಟಕ್ಕೆ ತೆರಳಲು ನಿರ್ಧರಿಸಿದರು.
ಮನೆಯ ಒಳಭಾಗದಲ್ಲಿ, ಸಿರ್ಯಾಕ್ಯೂಸ್‌ನ ಆಂತಿಫೋಲಸ್‌ ತನ್ನ ಹೆಂಡತಿಯ ತಂಗಿಗೆ "train me not, sweet mermaid, with thy note / To drown me in thy sister's flood of tears." ಎಂದು ಹೇಳುತ್ತಿರುತ್ತಾನೆ. ಅವಳು ಆತ ತನ್ನೆಡೆಗೆ ಆಕರ್ಶಿತನಾಗಿದ್ದಾನೆ ಎಂಬುದನ್ನು ತಿಳಿದು ಪುಳಕಿತಳಾಗಿರುತ್ತಾಳೆ. ಅವಳು ಅಲ್ಲಿಂದ ಹೊರಟ ನಂತರ ಸಿರ್ಯಾಕ್ಯೂಸ್‌ನ ಡ್ರೋಮಿಯೋ‌ ಅವನಿಗೆ ಹೆಂಡತಿಯಾಗಿ ನೆಲ್‌ ಎಂಬ ಅಡಿಗೆಯವಳು ಹೆಂಡತಿಯಾಗಿ ಇರುವುದಾಗಿ ತಿಳಿಯಿತು ಎಂದು ತನ್ನಷ್ಟಕ್ಕೆ ಮಾತನಾಡಿಕೊಳ್ಳುತ್ತಾನೆ. ಅವನು ಅವಳನ್ನು "spherical, like a globe; I could find out countries in her...buttocks: I found it out by the bogs" ಎಂದು ವರ್ಣಿಸುತ್ತಾನೆ. ಅಲ್ಲದೆ ಅವನು ಹೇಳುವ ಪ್ರಕಾರ ಅವನು ಅವಳಲ್ಲಿ ಅಮೇರಿಕಾ ಮತ್ತು ಇಂಡೀಸ್ ಅನ್ನು ಕಂಡುಕೊಂಡನು "upon her nose all o'er embellished with rubies, carbuncles, sapphires, declining their rich aspect to the hot breath of Spain; who sent whole armadoes of caracks to be ballast at her nose." ಎಂದು ಹೇಳುತ್ತಾನೆ. ಇದು ಅಮೇರಿಕಾದ ಬಗ್ಗೆ ಶೇಕ್ಸ್‌ಪಿಯರ್‌ನ ಕೆಲವು ಉಲ್ಲೇಖಗಳಲ್ಲಿ ಒಂದು. ಸಿರ್ಯಾಕ್ಯೂಸ್‌ನವರು ಇಲ್ಲಿಂದ ಆದಷ್ಟು ಬೇಗನೆ ಹೊರಹೋಗುವ ಬಗ್ಗೆ ನಿರ್ಧಾರ ಕೈಗೊಳ್ಳುತ್ತಾರೆ. ಡ್ರೋಮಿಯೋ ಪ್ರಯಾಣದ ಯೋಜನೆಯನ್ನು ಮಾಡಲು ಅಲ್ಲಿಂದ ಓಡುತ್ತಾನೆ. ಆಂತಿಫೋಲಸ್‌ ಬಂಗಾರ ಕೆಲಸಮಾಡುವವನೊಬ್ಬನಲ್ಲಿ ಸಿಕ್ಕಿಹಾಕಿಕೊಳ್ಳುತ್ತಾನೆ. ಬಹಳ ಹಿಂದೆ ಒಂದು ಸರವನ್ನು ಮಾಡಲು ಅವನು ಹೇಳಿದ್ದಾಗಿ ತಗಾದೆ ತೆಗೆಯುತ್ತಾನೆ. ಆಂತಿಫೋಲಸ್‌ ಸರವನ್ನು ತೆಗೆದುಕೊಳ್ಳುವಂತೆ ಒತ್ತಾಯಿಸುತ್ತಾನೆ. ಅಲ್ಲದೆ ಏಂಜೆಲೊ ತಾನು ಹಣ ತೆಗೆದುಕೊಳ್ಳಲು ಬರುವುದಾಗಿ ಹೇಳುತ್ತಾನೆ.
ಎಫೇಸಸ್‌‌ನ ಆಂತಿಫೋಲಸ್‌ ತಾನು ನೇಣು ಬಿಗಿದುಕೊಂಡು ಸಾಯುತ್ತೇನೆ ಹೋಗಿ ಹಗ್ಗ ತೆಗೆದುಕೊಂಡು ಬಾ ಎಂದು ಎಫೇಸಸ್‌‌ನ ಡ್ರೋಮಿಯೋ‌ನನ್ನು ಕಳುಹಿಸುತ್ತಾನೆ. ಅಲ್ಲದೆ ಆತ ಅತ್ತ ಹೋದ ನಂತರ ತನ್ನನ್ನು ಕೋಣೆಯಲ್ಲಿ ಕೂಡಿಹಾಕಿದ್ದಕ್ಕಾಗಿ ಆಡ್ರಿಯಾನಾಳನ್ನು ಹೊಡೆಯುವ ಯೋಚನೆ ಕೂಡಾ ಮಾಡಿರುತ್ತಾನೆ. ಅಷ್ಟರಲ್ಲಿ ಅಲ್ಲಿಗೆ ಬಂದ ಎಂಜೆಲೋ ತನ್ನಿಂದ ತೆಗೆದುಕೊಂಡು ಹೋದ ಬಂಗಾರದ ಸರದ ಹಣ ಕೊಡುವಂತೆ ಕೇಳುತ್ತಾನೆ. ಆಂತಿಫೋಲಸ್ ತಾನು ತೆಗೆದುಕೊಂಡು ಹೋಗಿಲ್ಲ ಎಂಬುದನ್ನು ಹೇಳಿದಾಗ. ಹಣ ಕೊಡಲು ಆತ ನಿರಾಕರಿಸಿದಾಗ ಅವನನ್ನು ಬಂಧಿಸಲಾಗುತ್ತದೆ. ನಂತರ ಸಿರ್ಯಾಕ್ಯೂಸ್‌‌ನ ಡ್ರೋಮಿಯೋ‌ ಅಲ್ಲಿಗೆ ಬರುತ್ತಾನೆ. ಆಂತಿಫೋಲಸ್‌ ಅವನನ್ನು ತನ್ನ ಬೇಲ್‌ಗಾಗಿ ಹಣ ತರಲು ಆಡ್ರಿಯಾನಾ ಮನೆಗೆ ಹೋಗುವಂತೆ ಕಳುಹಿಸುತ್ತಾನೆ.
ಈ ಉದ್ದೇಶಿತ ಕೆಲಸವನ್ನು ಪೂರೈಸಿದ ಮೇಲೆ ಸಿರ್ಯಾಕ್ಯೂಸ್ ಡ್ರೋಮಿಯೋ ಅವರು ತಪ್ಪುಗ್ರಹಿಕೆಯಿಂದಾಗಿ ಹಣವನ್ನು ಸಿರ್ಯಾಕ್ಯೂಸ್ ಆಂತಿಫೋಲಸ್ ಅವರಿಗೆ ತಲುಪಿಸಿದರು. ಕೋರ್ಟಿಸನ್ ಅವರು, ಆಂಟಿಪೋಲಸ್ ಅವರು ಚಿನ್ನದ ಸರವನ್ನು ಧರಿಸಿದ್ದರು ಮತ್ತು ಅದನ್ನು ತಮಗೆ ಕೊಡುವುದಾಗಿ ಭಾಷೆ ನೀಡಿದ್ದಾರೆ ಎಂದು ತಿಳಿಸಿದರು. ಸಿರ್ಯಾಕ್ಯೂಸ್ ನವರು ಇದನ್ನು ಅಲ್ಲಗಳೆದು ಓಡಿಹೋದರು. ನಂತರ ಅವರು, ಆಡ್ರಿಯಾನಾ ಅವಳಿಗೆ ತಮ್ಮ ಪತಿಯು ಮತಿವಿಕಲ ಎಂಬುದನ್ನು ತಿಳಿಸಲು ನಿರ್ಧರಿಸಿದಳು. ಎಫೇಸಸ್‌ ಡ್ರೋಮಿಯೋ ಅವರು ಬಂಧಿತ ಎಫೆಸಸ್‌ ಆಂತಿಫೋಲಸ್‌ ಅವರಿದ್ದಲ್ಲಿಗೆ ಹಗ್ಗ ಸಮೇತ ವಾಪಸ್ ಬಂದರು. ಆಂತಿಫೋಲಸ್‌ ಅವರು ಕೋಪೋದ್ರಿಕ್ತರಾದರು. ಆಡ್ರಿಯಾನಾ, ಲ್ಯೂಸಿಯಾನಾ ಮತ್ತು ಕೋರ್ಟಿಸನ್ ಅವರುಗಳು ಪಿಂಚ್ ಎನ್ನುವ ಮಾಂತ್ರಿಕನೊಂದಿಗೆ ಆಗಮಿಸಿದರು ಮತ್ತು ಅವರು ಎಫೆಸಸ್‌ ಅವರಿಗಂಟಿದ್ದ ಗಾಳಿ ಬಿಡಿಸಿ ಆಡ್ರಿಯಾನಾ ಅವರ ಮನೆಗೆ ಕರೆದೊಯ್ಯಲೇಬೇಕೆಂದು ಪ್ರಯತ್ನಿಸಿದರು. ಅಷ್ಟರಲ್ಲಿ ಸಿರ್ಯಾಕ್ಯೂಸ್‌ನವರು ಖಡ್ಗ ಹಿಡಿದು ಬಂದಿದ್ದರಿಂದ, ಅವರು ಎಫೆಸಿಯನ್‌ಗಳು ಇರಬಹುದು ಮತ್ತು ಬಂಧನದಿಂದ ಬಿಡಿಸಿಕೊಂಡ ನಂತರ ಪ್ರತೀಕಾರ ತೀರಿಸಿಕೊಳ್ಳಲು ಬಂದಿರಬಹುದು ಎಂದು ತಿಳಿದು ಎಲ್ಲರೂ ಭಯದಿಂದ ಓಡತೊಡಗಿದರು. ಆಡ್ರಿಯಾನಾ ಅವರು, ಸಿರ್ಯಾಕ್ಯೂಸ್‌ಗಳನ್ನು ಕಟ್ಟಿಹಾಕಲು ಪ್ರಯತ್ನಿಸುತ್ತಿದ್ದ ತಮ್ಮ ಅನುಯಾಯಿಯೊಂದಿಗೆ ಪುನಃ ಕಾಣಿಸಿಕೊಂಡಳು. ಅವರು ಧರ್ಮಗುರುಗಳು (ಅಬ್ಬೆಸ್) ತಮ್ಮನ್ನು ರಕ್ಷಿಸುತ್ತಾರೆಂಬ ಖಾತರಿ ಮೇರೆಗೆ ಹತ್ತಿರದ ದೇವಾಲಯವನ್ನು ಸುರಕ್ಷಿತ ಸ್ಥಳವಾಗಿ ಆಯ್ಕೆ ಮಾಡಿಕೊಂಡರು.
ಪ್ರಾಂತ ದಂಡಾಧಿಕಾರಿ ಮತ್ತು ಈಗನ್ ಅವರು, ಈಗನ್ ಅವರಿಗೆ ವಿಧಿಸಿದ್ದ ಶಿಕ್ಷೆಯನ್ನು ಜಾರಿಗೊಳಿಸುವ ಕ್ರಮದಲ್ಲಿ ಪ್ರವೇಶಿಸಿದರು. ಆಡ್ರಿಯಾನಾ ಅವರು ಪ್ರಾಂತ ದಂಡಾಧಿಕಾರಿಗಳಲ್ಲಿ ತಮ್ಮ ಪತಿಯನ್ನು ಬಿಡುಗಡೆ ಮಾಡುವಂತೆ ಧರ್ಮಗುರುಗಳನ್ನು ಒತ್ತಾಯಿಸಬೇಕೆಂದು ಬೇಡಿಕೊಂಡಳು. ಅಷ್ಟರಲ್ಲಿ ಆಡ್ರಿಯಾನಾ ಅವರ ಮನೆಯಿಂದ ವ್ಯಕ್ತಿಯೊಬ್ಬ ಓಡಿಬಂದು ಎಫೆಸಿಯನ್‌ಗಳು ತಮ್ಮ ಬಂದನದ ಕಟ್ಟನ್ನು ಬಿಚ್ಚಿಕೊಂಡಿದ್ದಾರೆ ಮತ್ತು ವೈದ್ಯರು ಚಿವುಟಿದ್ದರಿಂದ ಅತೀವ ಯಾತನೆ ಪಡುತ್ತಿದ್ದಾರೆಂಬ ಸಂದೇಶ ಪ್ರಕಟಿಸಿದನು. ಎಫೆಸಿಯನ್‌ಗಳು ಪ್ರವೇಶಿಸಿದರು ಮತ್ತು ಪ್ರಾಂತಾಧಿಕಾರಿಯಲ್ಲಿ ಆಡ್ರಿಯಾನಾ ಅವರ ವಿರುದ್ದ ನ್ಯಾಯ ಕೇಳಿದರು. ಏಜಿಯನ್‌ ಅವರು ತಾವು ಸ್ವಂತ ಮಗನಾದ ಆಂತಿಫೋಲಸ್‌ ಅವನನ್ನು ಹುಡುಕಿದ್ದೇನೆ ಮತ್ತು ಅವನು ತಮಗೆ ಜಾಮೀನು ನೀಡಬಹುದು ಎಂದುಕೊಂಡಿದ್ದರು. ಆದರೆ ಇಬ್ಬರೂ ಎಫೆಸಿಯನ್‌ಗಳು ತಾವು ಹಿಂದೆಂದೂ ಇವರನ್ನು ನೋಡಿಲ್ಲವೆಂದು ಹೇಳಿ ನಿರಾಕರಿಸಿದರು.
ಹಠಾತ್ತನೆ ಧರ್ಮಗುರುಗಳು (ಅಬ್ಬೆಸ್) ಸಿರಾಕಿಯನ್ ಅವಳಿ ಸಹೋದರರೊಂದಿಗೆ ಪ್ರವೇಶಿಸಿದಾಗ ಪ್ರತಿಯೊಬ್ಬರೂ ಈ ದಿನದ ಗೊಂದಲಮಯ ಘಟನೆಯನ್ನು ಅರ್ಥಮಾಡಿಕೊಳ್ಳಲು ಪ್ರಯತ್ನಿಸಿದರು. ಎರಡೂ ಅವಳಿ ಸಹೋದರರ ಜೋಡಿಯು ಒಟ್ಟಿಗೇ ಬಂದ್ದಿದ್ದರ ಹೊರತಾಗಿ ಧರ್ಮಗುರುಗಳು (ಅಬ್ಬೆಸ್), ತಾವು ಈಗನ್ ಅವರ ಪತ್ನಿ ಎಮಿಲಿಯಾ, ಎಂಬುದನ್ನೂ ಬಹಿರಂಗಪಡಿಸಿದರು. ಡ್ಯೂಕ್‌ ಏಜಿಯನ್‌‌ ಅವರ ಅಪರಾಧವನ್ನು ಮನ್ನಿಸಿದರು. ಮತ್ತು ಎಲ್ಲರೂ ಕುಟುಂಬದ ಪುನರ್‌ ಒಂದುಗೂಡುವಿಕೆಯ ಸಂಭ್ರಮವನ್ನು ಆಚರಿಸಲು ಕ್ರಿಸ್ತ ದೇವಾಲಯಕ್ಕೆ ತೆರಳಿದರು.
ವಿಶ್ಲೇಷಣೆ
ಅನೇಕ ಶತಮಾನಗಳವರೆಗೆ, ಪರಿಣಿತರು ದಿ ಕಾಮಿಡಿ ಆಫ್‌ ಎರರ್ಸ್ ‌ನ ವಿಷಯದ ಆಳದ ಬಗ್ಗೆ ಸ್ವಲ್ಪ ಮಾತ್ರ ತಿಳಿದಿದ್ದರು. ದ ಮೆನಾಚ್ಮಿ ಯಿಂದ ಇದು ಹುಟ್ಟಿದ ಕಾರಣದಿಂದಾಗಿ ತು೦ಬಾ ಜನರು ಈ ನಾಟಕವನ್ನು ಸರಳ, ವಿನೋದಮಯ ನಾಟಕವೆಂದು ಮಾತ್ರ ನೋಡುವ೦ತೆ ಮಾಡಿತ್ತು. ಕೆಲವೊಮ್ಮೆ ಇದನ್ನು ನೋಡಿದ ಮೇಲೆ ಅವರಿಗೆ ಶೇಕ್ಸ್‌ಪಿಯರ್‌ ಉದ್ದೇಶಪೂರ್ವಕವಾಗಿ ತನ್ನ ಇತಿಹಾಸ, ದುರ೦ತ ಅಥವಾ ಹಾಸ್ಯವನ್ನು ಮುಚ್ಚಿಡುತ್ತಿರಬಹುದು ಅನಿಸುತಿತ್ತು.
ಆದಾಗ್ಯೂ, ಈಗಿನ ಅಧ್ಯಯನಗಳು, ಬೇರೆಯದನ್ನೇ ಹೇಳುತ್ತವೆ. ಪ್ರತ್ಯೇಕವಾಗಿ ಈ ನಾಟಕದಲ್ಲಿ ಗಮನಿಸಬೆಕಾದುದ್ದು ಸಾಮಾಜಿಕ ಸ೦ಬ೦ಧಗಳನ್ನು ಶೇಕ್ಸ್‌ಪಿಯರ್ ರೂಪಿಸುವ ರೀತಿ. ಅಂತಹ ಸಂಬಂಧಗಳು ಹಳೆಯ ರೋಮನ್‌ನಿಂದ ಬಂದವುಗಳಾಗಿದ್ದರೆ, ಶೇಕ್ಸ್‌ಪಿಯರ್‌‌ ನಾಟಕವು ನಿರ೦ತರವಾಗಿ ಅ೦ದಿನ ಆಧುನಿಕತೆಯ ಕಡೆಗೆ ತಿರುಗುತ್ತಿರುವುದರ ಬಗ್ಗೆ ವಿಶೇಷ ಗಮನವನ್ನು ನೀಡುತ್ತದೆ. ಎರಿಚ್ ಹೆ೦ಜೆ ಬರೆದಿರುವ೦ತೆ, ಇವುಗಳಲ್ಲಿ ಹೆಚ್ಚಿನ ಸಂಬಂಧಗಳು ಮಾಲಿಕ-ಕೆಲಸಗಾರ, ಗ೦ಡ-ಹೆ೦ಡತಿ, ಹೆತ್ತವರು-ಮಕ್ಕಳು, ಸ್ವ೦ತ-ಪರಕೀಯ, ಗಿರಾಕಿ-ವ್ಯಾಪರಸ್ತ, ಮತ್ತು ರಾಜ-ಸಭೆ ಇಂಥ ದ್ವಂದ್ವದ ಸಂಬಂಧಗಳನ್ನು ಹೊಂದಿರುತ್ತವೆ. ಉಳಿಗಮಾನ್ಯ ಪದ್ದತಿಯನ್ನು ಕಳಚಿಕೊಳ್ಳುವ ಈ ಸಂದರ್ಭದಲ್ಲಿ ಪ್ರತಿಯೊ೦ದು ಸಂಬಂಧವೂ ಬಿಕ್ಕಟ್ಟಿನಲ್ಲಿತ್ತು ಮತ್ತು ಆಗಿನ ಯುರೋಪ್‌‌ನ ಆಧುನಿಕ ಸಾಮಾಜದ ವ್ಯಾಪಾರಿಕ ಶಕ್ತಿಯನ್ನು ಅಭಿಮುಖವಾಗಿ ತೋರಿಸುತಿತ್ತು.
ಕಲಾತ್ಮಕ ವೈಶಿಷ್ಟ್ಯಗಳು
ನಾಟಕ ತೆರೆದುಕೊಳ್ಳುವ ದೃಶ್ಯದಲ್ಲಿ ಏಜಿಯನ್‌ ನಾಟಕದ ಅತಿ ಉದ್ದವಾದ ಭಾಷಣವನ್ನು ಮಾಡುತ್ತಾನೆ("A heavier task could not have been imposed"), ಇದರಲ್ಲಿ ಹೇಗೆ ಇಬ್ಬರು ಅವಳಿಗಳು ಚಿಕ್ಕ ವಯಸ್ಸಿನಲ್ಲೆ ಬೇರೆ ಅಗುತ್ತಾರೆ ಎ೦ಬುದನ್ನು ವಿವರಿಸುತ್ತಾನೆ. ಇದು ಕಲೆಯ ಮಾನದ೦ಡದಲ್ಲಿ 421 ಪದಗಳಲ್ಲಿ ಅತಿ ಶುದ್ದವಾಗಿ ವರ್ಣಿಸಿರುವ ಉದ್ದವಾದ ತು೦ಡು. ಏಜಿಯನ್‌ (ಮತ್ತು ಡ್ಯೂಕ್‌‌ ಸಹ) ಆಮೇಲೆ ಕೊನೆಯ ದೃಶ್ಯದವರೆಗೆ ಮತ್ತೆ ಬರುವುದಿಲ್ಲ.
ನಾಟಕಗಳು
1734ರಲ್ಲಿ, ಸೀ ಇಫ್ ಯು ಲೈಕ್ ಇಟ್ ಎಂಬ ಇದರ ರೂಪಾಂತರವು ಕೊವೆ೦ಟ್ ಗಾರ್ಡೆನ್‌ನಲ್ಲಿ ಪ್ರದರ್ಶನಗೊ೦ಡಿತ್ತು. 1741ರಲ್ಲಿ ಡ್ರೂರಿ ಲೇನ್ ಇದನ್ನು ಆಯೋಜಿಸಿ ನಿರ್ಮಿಸಿದ್ದ. ಇದರಲ್ಲಿ ಚಾರ್ಲ್ಸ್ ಮಾಕ್‌ಲಿನ್ ಡ್ರೋಮಿಯೋ‌ ಆಫ್‌ ಸಿರಾಕ್ಯೂಸ್‌ ಪಾತ್ರ ಮಾಡಿದ್ದ- ಅದೆ ವರ್ಷದಲ್ಲಿ ಅವನ ಶೈಲಾಕ್ ಪಾತ್ರ ದೊಡ್ಡ ಹೆಸರನ್ನು ತ೦ದುಕೊಟ್ಟಿತ್ತು. 1980ರಲ್ಲಿ, ದಿ ಫ್ಲೈಯಂಗ್‌ ಕರಮಜೊವ್ ಬ್ರದರ್ಸ್ ಅಸಾಮಾನ್ಯ ರೀತಿಯಲ್ಲಿ ಮಾರ್ಪಾಡುಗೊಳಿಸಿ ಲಿ೦ಕೊಲ್‌ನ್ ಹಾಲ್‌ನಲ್ಲಿ ಪ್ರದರ್ಶಿಸಿದರು, ಇದು ಎಂಟಿವಿ ಮತ್ತು ಪಿಬಿಸ್‌ಗಳಲ್ಲೂ ಬಿತ್ತರಿಸಲಾಗಿತ್ತು. 2010ರಲ್ಲಿ ಬೆಸಿಗೆಯ ಸಮಯದಲ್ಲಿ ಹೊಸದಾಗಿ ಮಾರ್ಪಡಿಸಿ ರೆಜೆ೦ತ್ ಉದ್ಯಾನವನದ ಹೊರ ಬಯಲಿನಲ್ಲಿ ಹೊಸದಾಗಿ ರ೦ಗ ಮ೦ಟಪವನ್ನು ನಿರ್ಮಿಸಿ ಪ್ರದರ್ಶಿಸಲಾಯಿತು. ಇದನ್ನು ಫಿಲಿಪ್ ಫ್ರ್ಯಾಂಕ್ಸ್ ನಿರ್ಮಿಸಿದ್ದರು.
ರೂಪಕ
ಡಿಸೆ೦ಬರ್ 27,1786ರಲ್ಲಿ ಸ್ಟಿಫನ್ ಸ್ಟೊರೇಸ್‌ರ ಗೀತ ನಾಟಕ ಗ್ಲೀ ಇಕ್ವಿವೋಸಿ ಯನ್ನು ವಿಯನ್ನಾದ ಬರ್ಗ್‌ಥಿಯೇಟರ್ ಚಿತ್ರ ಮ೦ದಿರದಲ್ಲಿ ತನ್ನ ಪ್ರಥಮ ಪ್ರದರ್ಶನ ಕ೦ಡಿತು. ಇದರಲ್ಲಿನ ವ್ಯಕ್ತಿಗಳ ಹೆಸರುಗಳನ್ನು ಬದಲಿಸಿ ಅಷ್ಟೆ ಸು೦ದರವಾಗಿ ಲೊರೆ೦ಜೊ ಡ ಪೊ೦ಟೆ, ದಿ ಲಿಬರ್ಟೊ ಅನ್ನು ಪ್ರದರ್ಶಿಸಿದರು.
ಇದರ ಮತ್ತೊ೦ದು ಅವತರಣಿಕೆಯಲ್ಲಿ 1819ರಲ್ಲಿ ಫ್ರೆಡ್ರಿಕ್ ರೆನಾಲ್ಡ್ಸ್ ಅಭಿನಯಿಸಿದ್ದರು. ಇದರ ಜೊತೆಗೆ ಇದಕ್ಕೆ ಸ೦ಗೀತ ಹೆನ್ರಿ ಬಿಷಪ್ ಮತ್ತು ಹಾಡುಗಳನ್ನು ಮೊಜಾರ್ಟ್ ಮತ್ತು ಆರ್ನೆ ಅಳವಡಿಸಿದ್ದರು. ಸಾಮುಯೆಲ್ ಫೆಲ್ಪ್ಸ್ ಸಡ್‌ಲರ್ ನ ವೆಲ್ ಚಿತ್ರಮ೦ದಿರದಲ್ಲಿ ಶೇಕ್ಸ್‌ಪಿಯರ್‌‌ನ ಮುಖ್ಯ ಅವತರಣಿಕೆಗೆ ಮರು ಜೀವ ಕೊಡುವಷ್ಟರಲ್ಲಿ 1855ರ ಸುಮಾರಿಗೆ ತು೦ಬಾ ಮಾರ್ಪಾಡುಗಳಾಗಿದ್ದವು. ‌
ಸಂಗೀತ ಗೋಷ್ಠಿ
ಈ ನಾಟಕಕ್ಕೆ ಕಡಿಮೆ ಅ೦ದರೂ 3 ಬಾರಿ ಸ೦ಗೀತ ನಾಟಕವಾಗಿ ಪ್ರದರ್ಶನಗೊಂಡಿದೆ. ಅದರಲ್ಲಿ ಮೊದಲನೆಯದು ದಿ ಬಾಯ್ಸ್ ಪ್ರಮ್ ಸಿರಾಕ್ಯೂಸ್‌ ಇದಕ್ಕೆ ಸ೦ಗೀತ ರಿಚರ್ಡ್ ರೋಡ್ಜರ್ಸ್ ಮತ್ತು ಲೊರೆ೦ಜೋ ಹಾರ್ಟ್ ನೀಡಿದ್ದರು. ನಂತರ 1977ರಲ್ಲಿ ವೆಸ್ಟ್ ಎ೦ಡ್ ಸ೦ಗೀತ ತ೦ಡ ಇದರ ಉತ್ತಮ ಸ೦ಗೀತಕ್ಕಾಗಿ ಲಾರೆನ್ಸ್ ಒಲಿವಿಯರ್ ಪ್ರಶಸ್ತಿಯನ್ನು ಗೆದ್ದುಕೊ೦ಡಿತು, ಮತ್ತು ಓ ಬ್ರದರ್ ! ಎಂಬ ಮೈಕೆಲ್ ವ್ಯಾಲ೦ಟಿ ಮತ್ತು ಡೋನಾಲ್ಡ್ ಡ್ರೈವರ್ ಹಿಪ್ ಹಾಪ್ ಸ೦ಗೀತದ ದಿ ಬಾ೦ಬ್-ಇಟ್ಟಿ ಆಫ್‌ ಎರರ್ಸ್ ‌ ಹೆಚ್‌ಬಿಒನ ಹಾಸ್ಯೋತ್ಸವದಲ್ಲಿ ಮೊದಲನೆ ಬಹುಮಾನ ಗಳಿಸಿತು ಮತ್ತು 2001ರ ಡ್ರಾಮಾ ಡೆಸ್ಕ್ ಆವಾರ್ಡ್‌ಗೆ ಸ್ಟೀಫನ್ ಸೊ೦ಡೀಮ್‌ರವರ ವಿರುದ್ಧವಾಗಿ ಉತ್ತಮ ಗೀತನಾಟಕಕ್ಕಾಗಿ ಆಯ್ಕೆಗೊ೦ಡಿತ್ತು.
ಚಿತ್ರೀಕರಣ
ಬಿಗ್ ಬಿಸ್‌ನೆಸ್ ಸಿನಿಮಾವು ಎ ಕಾಮಿಡಿ ಆಫ್‌ ಎರರ್ಸ್ ‌ಗೆ ಹೊಸ ಅವತಾರವನ್ನೆ ಕೊಟ್ಟಿತು. ಅವಳಿಗಳು ಹುಟ್ಟಿದ ನಂತರ ಬೇರೆ ಆಗುವ ಪಾತ್ರವನ್ನು ಬೆಟ್ಟೆ ಮಿಡ್ಲ್‌ರ್ ಮತ್ತು ಲಿಲ್ಲಿ ಟಾಮ್ಲಿನ್ ಶೇಕ್ಸ್‌ಪಿಯರ್‌‌ನ ನಾಟಕದಲ್ಲಿನ ಪಾತ್ರದ೦ತೆಯೆ ಅಭಿನಯಿಸಿದ್ದರು. ಭಾರತೀಯ ಸಿನಿಮಾಗಳು ಕೂಡಾ ಬ೦ದವು. 1. ಕಿಶೋರ್‌ಕುಮಾರ್ ಅಭಿನಯದ ದೊ ದೂನಿ ಚಾರ್. 2.ಸ೦ಜೀವ್‌ಕುಮಾರ್ ಅಭಿನಯದ ಅ೦ಗೂರ್
ದೂರದರ್ಶನ
ಅನೇಕ ಜನಪ್ರಿಯ ಕಾರ್ಯಕ್ರಮ ದ ಎಕ್ಸ್-ಫೈಲ್ಸ್ "ಪೈಟ್ ಕ್ಲಬ್"ಎ೦ಬ ಕ೦ತನ್ನು ಪ್ರಸಾರ ಮಾಡಿತ್ತು. ಅದರ ಕಥಾ ಸಾರಾಂಶ ಈ ನಾಟಕವನ್ನು ಅನೇಕ ರೀತಿಯಲ್ಲಿ ಹೋಲುತ್ತಿತ್ತು.
ಬಾಹ್ಯ ಕೊಂಡಿಗಳು
ವರ್ಗ:1592 ನಾಟಕಗಳು ವರ್ಗ:ಶೇಕ್ಸ್‌ಪಿಯರ್‌ನ ಹಾಸ್ಯ ನಾಟಕಗಳು ವರ್ಗ:ಇಂಗಿಷ್ ಪುನರುಜ್ಜೀವನ ಕಾಲದ ನಾಟಕಗಳು ವರ್ಗ:ನಾಟಕ ಸಾಹಿತ್ಯ
ಹಂಗರಗಿ
ಹಂಗರಗಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ 16* 32' 10"x ಉತ್ತರ ಅಕ್ಷಾಂಶ ಮತ್ತು 75* 31' 19" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ಗಾಂಧಿ ಟೋಪಿ ಅಥವಾ ಬಿಳಿ/ರೇಷ್ಮೆ ರುಮಾಲು(ಪಟಕ) ಧರಿಸುತ್ತಾರೆ. ಮಹಿಳೆಯರು ಇಲಕಲ್ಲ ಸೀರೆಯನ್ನು ಧರಿಸುತ್ತಾರೆ.
ಕಲೆ
ಲಾವಣಿ ಪದ, ಡೊಳ್ಳಿನ ಪದ, ಗೀಗೀ ಪದ, ಹಂತಿ ಪದ, ಜಾನಪದ, ಡೊಳ್ಳು ಕುಣಿತ, ಕರಡಿ ಮಜಲು, ಮೊಹರಮ ಹೆಜ್ಜೆ ಕುಣಿತ, ಹರಿ ಭಜನೆ ಮತ್ತು ಶಿವ ಭಜನೆ ಇತ್ಯಾದಿ ಗ್ರಾಮದ ಕಲೆಯಾಗಿದೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ ಧರ್ಮದ ಜನರಿದ್ದಾರೆ.
ಭಾಷೆ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ ಹಾಗೂ ಮೊಹರಮ್ ಹಬ್ಬಗಳನ್ನು ಆಚರಿಸುತ್ತಾರೆ.
ನೀರಾವರಿ
ಗ್ರಾಮದಲ್ಲಿ ಬಹುಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ(ಈರುಳ್ಳಿ), ನಿಂಬೆಹಣ್ಣು, ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ, ದ್ರಾಕ್ಷಿ, ದಾಳಿಂಬೆ, ಗೋಧಿ ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ 70% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ಆಡು(ಮೇಕೆ) ಸಾಕಾಣಿಕೆ ಮತ್ತು ಕುರಿ ಸಾಕಾಣಿಕೆ ಉಪಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ ಮತ್ತು ಕೋಗಿಲೆ ಇತ್ಯಾದಿ.
ಆರ್ಥಿಕತೆ
ಗ್ರಾಮದ ಆರ್ಥಿಕ ಪರಿಸ್ಥಿತಿ ಮಧ್ಯಮ ತರಗತಿಯಲ್ಲಿದೆ.
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ ಸುಮಾರು 75%. ಅದರಲ್ಲಿ 85% ಪುರುಷರು ಹಾಗೂ 68% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ವಿಜಯಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಹುಣ್ಣಿಮೆ
thumb|ಕಾರ್ತಿಕ ಪೂರ್ಣಿಮೆ: ನವೆಂಬರ್ ೨೮, ೨೦೧೨ ಹುಣ್ಣಿಮೆ (ಪೂರ್ಣಿಮೆ) ಪ್ರತಿ ತಿಂಗಳು ಆಕಾಶದಲ್ಲಿ ಪೂರ್ಣ ಚಂದ್ರನು ಕಾಣಿಸುವ ದಿನ (ತಿಥಿ), ಮತ್ತು ಪ್ರತಿ ತಿಂಗಳಿನಲ್ಲಿನ ಎರಡು ಚಾಂದ್ರ ಪಕ್ಷಗಳ ನಡುವಿನ ವಿಭಾಗವನ್ನು ಗುರುತಿಸುತ್ತದೆ.
ಹಬ್ಬಗಳು
ಹುಣ್ಣಿಮೆಯಂದು ಬರುವ ಕೆಲವು ಹಬ್ಬಗಳೆಂದರೆ:
ಉಲ್ಲೇಖಗಳು
ವರ್ಗ:ಹಿಂದೂ ಪಂಚಾಂಗ ವರ್ಗ:Pages with unreviewed translations
ವಿಓಎಲ್‌ಟಿಇ
ವಿಓಎಲ್‌ಟಿಇ ಎಂದರೆ ಮೊಬೈಲ್ ಫೋನ್ ಮತ್ತು ಇತರೆ ಸಂಪರ್ಕ ಸಾಧನಗಳ ನಡುವೆ ಅತಿ ವೇಗದಲ್ಲಿ ಮಾಹಿತಿಯ ರವಾನೆಯ ಒಂದು ಶಿಷ್ಟತೆ. ಇದನ್ನು ಪಿಆರ್‍ಡಿ ಐಆರ್ ೯೨ ಶಿಷ್ಟತೆಯಲ್ಲಿ ವಿವರಿಸಲಾಗಿದೆ. ಇದು Voice over Long Term Evolution (VoLTE ) ಎಂಬುದರ ಹ್ರಸ್ವ ರೂಪ. ಇದು ಬಹುಮಟ್ಟಿಗೆ ವಿಓಐಪಿಗೆ (VOIP = Voice Over Internet Protocol) ಸಮೀಪವಾಗಿದೆ. ಇದನ್ನು ಬಳಸಿ ಮಾಹಿತಿ ವರ್ಗಾವಣೆ ಮತ್ತು ಧ್ವನಿ ಕರೆಗಳನ್ನು ಮಾಡಬಹುದು. ಈ ಶಿಷ್ಟತೆಯ ಮೂಲಕ ಧ್ವನಿ ಕರೆ ಮಾಡುವಾಗ ಪ್ರತಿ ಕರೆಯೂ ಅಂತರಜಾಲದ ಮೂಲಕವೇ ಆಗುತ್ತದೆ.
ಇತಿಹಾಸ
ಮೆ ೨೦೧೪ರಲ್ಲಿ ಸಿಂಗಾಪುರದ ಸಿಂಗ್‍ಟೆಲ್ ಕಂಪೆನಿ ಪ್ರಥಮ ಬಾರಿಗೆ ಈ ತಂತ್ರಜ್ಞಾನವನ್ನು ಬಳಸಿತು. ಪ್ರಾರಂಭದಲ್ಲಿ ಸ್ಯಾಮ್‍ಸಂಗ್ ಗ್ಯಾಲಕ್ಸಿ ನೋಟ್ ೩ ಫೊನ್‍ಗಳಲ್ಲಿ ಮಾತ್ರ ಈ ಸೌಲಭ್ಯ ಲಭ್ಯವಿತ್ತು. ನಂತರ ಇತರೆ ಫೋನ್‍ಗಳಿಗೂ ಅದನ್ನು ವಿಸ್ತರಿಸಲಾಯಿತು. ೨೦೧೪, ೨೦೧೫ ಮತ್ತು ೨೦೧೬ರಲ್ಲಿ ಪ್ರಪಂಚದ ಬೇರೆ ಬೇರೆ ದೇಶಗಳಲ್ಲಿ ಈ ಶಿಷ್ಟತೆಯನ್ನು ಬಳಸಲಾಯಿತು ಮತ್ತು ದೂರಸಂಪರ್ಕ ಸೇವೆ ನೀಡುವ ಹಲವು ಕಂಪೆನಿಗಳು ಈ ಸೌಲಭ್ಯವನ್ನು ನೀಡತೊಡಗಿದವು.
ಭಾರತ ದೇಶದಲ್ಲಿ ೨೦೧೬ರಲ್ಲಿ ರಿಲಯನ್ಸ್ ಕಂಪೆನಿ ಜಿಯೊ ಹೆಸರಿನಲ್ಲಿ ಈ ಶಿಷ್ಟತೆಯ ಸಂಪರ್ಕ ಸೇವೆಯನ್ನು ಪ್ರಾರಂಭಿಸಿತು.
ಕೆಲಸ ಮಾಡುವ ವಿಧಾನ
ಮೊಬೈಲ್ ಸಂಪರ್ಕದಲ್ಲಿ ಮಾಹಿತಿಯ ವರ್ಗಾವಣೆಗೆ ೨ಜಿ,೩ಜಿ ಮತ್ತು ೪ಜಿ ಎಂಬ ಶಿಷ್ಟತೆಗಳಿವೆ. ಇವುಗಳಲ್ಲಿ ೪ಜಿ ಎಂಬುದಕ್ಕೆ ಎಲ್‍ಟಿಇ ಎಂಬ ಹೆಸರಿದೆ. ಇದು Long Term Evolution ಎಂಬುದರ ಹ್ರಸ್ವ ರೂಪ. ೨ಜಿ, ೩ಜಿ ಮತ್ತು ೪ಜಿ ಶಿಷ್ಟತೆಯನ್ನು ಬಳಸುವ ಫೋನ್‍ಗಳಲ್ಲಿ ಧ್ವನಿ (voice) ಮತ್ತು ಮಾಹಿತಿ (data) ರವಾನೆ ಪ್ರತ್ಯೇಕವಾಗಿರುತ್ತವೆ. ಅಂದರೆ ಮಾಹಿತಿ ರವಾನೆಯ ಸೌಲಭ್ಯವಿಲ್ಲದಿದ್ದರೂ ಧ್ವನಿ ಕರೆ ಮಾಡಬಹುದು. ೪ಜಿ ಎಲ್‍ಟಿಇ ಮೇಲೆ ಧ್ವನಿ ಕರೆಯನ್ನು ಮಾಡಿದರೆ ಅದು ವಿಓಎಲ್‍ಟಿಇ ಆಗುತ್ತದೆ. ಅಂದರೆ ಎಲ್‍ಟಿಇ ಮೇಲೆ ಧ್ವನಿ ಅರ್ಥಾತ್ ವಾಯ್ಸ್ ಓವರ್ ಎಲ್‍ಟಿಇ. ಈ ವಿಧಾನದಲ್ಲಿ ಮಾಹಿತಿ ಪ್ರವಾಹ ಇಲ್ಲದಿದ್ದಲ್ಲಿ ಧ್ವನಿ ಕರೆ ಆಗುವುದಿಲ್ಲ. ಅಂತರಜಾಲದ ಮೂಲಕ ಕರೆ ಮಾಡುವ ಇನ್ನೊಂದು ವಿಧಾನ ವಿಓಐಪಿಗೆ ಇದು ಸಾಮ್ಯವಾಗಿದೆ. ಈ ರೀತಿ ಮಾಡುವ ಕರೆಯ ಗುಣಮಟ್ಟ ತುಂಬ ಉತ್ತಮವಾಗಿರುತ್ತದೆ. ವಿಓಎಲ್‌ಟಿಇ ಮೂಲಕ ಕರೆ ಅಥವಾ ವಿಡಿಯೊ ಕರೆ ಮಾಡುವುದೂ ಅಂತರಜಾಲದ ಮೂಲಕವೇ. ಒಂದು ವಿಓಎಲ್‌ಟಿಇ ಫೋನಿನಿಂದ ಇನ್ನೊಂದು ವಿಓಎಲ್‌ಟಿಇ ಫೋನಿಗೆ ಅಥವಾ ಮಾಮೂಲಿ ಫೋನಿಗೆ ಕರೆ ಮಾಡಬಹುದು. ಎರಡು ಬದಿಗಳಲ್ಲೂ ವಿಓಎಲ್‌ಟಿಇ ಇದ್ದಲ್ಲಿ ಕರೆಯ ಗುಣಮಟ್ಟ ಅತ್ಯುತ್ತಮವಾಗಿರುತ್ತದೆ. ಇದಕ್ಕೆ ತಾಂತ್ರಿಕ ಪರಿಭಾಷೆಯಲ್ಲಿ HD ಎಂದರೆ ಹೈಡೆಫಿನಿಶನ್ ಕರೆ ಎನ್ನುತ್ತಾರೆ. ವಿಓಎಲ್‌ಟಿಇ ತಂತ್ರಜ್ಞಾನ ಕರೆಗಳ ಗುಣಮಟ್ಟವನ್ನು ಮಾತ್ರ ಹೆಚ್ಚಿಸುವುದಲ್ಲ. ಅಂತರಜಾಲ ಸಂಪರ್ಕದ ವೇಗವೂ ಉತ್ತಮವಾಗಿರುತ್ತದೆ.
ಉಲ್ಲೇಖ
<References />
ವರ್ಗ:ಮಾಹಿತಿ ತಂತ್ರಜ್ಞಾನ ವರ್ಗ:ವಿಜ್ಞಾನ
ಮುನಿಸುವೃತನಾಥಸ್ವಾಮಿ ಬಸದಿ, ಪಡುಬಿದ್ರಿ
ಸ್ಥಳ
ಶ್ರೀ ಮುನಿಸುವೃತನಾಥಸ್ವಾಮಿ ಬಸದಿಯು ಉಡುಪಿ ತಾಲೂಕು ನಡ್ಡಾಲು ಗ್ರಾಮದ ಪಡುಬಿದ್ರಿ ಎಂಬ ಊರಿನಲ್ಲಿದೆ.
ಮಾರ್ಗ
ಶ್ರೀ ಮುನಿಸುವೃತನಾಥಸ್ವಾಮಿ ಬಸದಿಯು ರಾಷ್ಟ್ರೀಯ ಹೆದ್ದಾರಿ ೬೬ರಲ್ಲಿ ಮಂಗಳೂರಿನಿಂದ ೩೫ ಕಿ. ಮೀ. ಉತ್ತರಕ್ಕೆ ಹಾಗೂ ಉಡುಪಿಯಿಂದ ೨೫ ಕಿ.ಮೀ. ದಕ್ಷಿಣಕ್ಕೆ ಇದೆ.ಬಸದಿಯ ಪಶ್ಚಿಮಕ್ಕೆ ಜಿಲ್ಲಾ ಉಡುಪಿ ತಾಲೂಕು ನಡ್ಡಾಲು ಗ್ರಾಮದ ಪಂಚಾಯಿತಿ ಮಾರ್ಗ. ಈ ಬಸದಿಯ ಉತ್ತರಕ್ಕೆ ೫ ಕಿ.ಮೀ. ದೂರದ ಎರ್ಮಾಳಿನಲ್ಲಿ ರಾಷ್ಟ್ರೀಯ ಹೆದ್ದಾರಿಯ ಪಕ್ಕದಲ್ಲೇ ಶ್ರೀ ಚಂದ್ರನಾಥಸ್ವಾಮಿ ಬಸದಿ, ಪೂರ್ವಕ್ಕೆ ೪ ಕಿ.ಮೀ. ದೂರದ ನಂದಿಕೂರಿನಲ್ಲಿ ಶ್ರೀ ಆದಿನಾಥಸ್ವಾಮಿ ಬಸದಿ ಇದೆ.
ಇತಿಹಾಸ
ಬಸದಿಯನ್ನು ಗೇರುಸೊಪ್ಪೆಯ ಮಹಾಮಂಡಲೇಶ್ವರ ಚೆನ್ನಭೈರಾದೇವಿಯಮ್ಮನವರು ಕ್ರಿ.ಶ. ೧೫೭೨ರಲ್ಲಿ ಕಟ್ಟಿಸಿದ್ದರೆಂದು ಇದರ ಜೀರ್ಣೋದ್ದಾರದ ಸಂದರ್ಭ ದೊರೆತ ತಾಮ್ರ ಶಾಸನದಿಂದ ತಿಳಿಯುತ್ತದೆ. ಈ ಬಸದಿಯು ಬಹುಪ್ರಾಚೀನವಾದುದು ಹಾಗೂ ಮೇಗಿನ ನೆಲೆಯೊಂದಿಗೆ ಬೃಹತ್ತಾದುದು, ಇದನ್ನು ಗೇರುಸೊಪ್ಪೆಯ ಮಹಾಮಂಡಲೇಶ್ವರ ರಾಣಿ ಚೆನ್ನಭೈರಾದೇವಿಯಮನವರ ಆಪ್ಪಣೆ ಮೇರೆಗೆ ಪಡುಬಿದ್ರಿಯ ಮಹಾಲಿಂಗಾದಿಯಾಗಿ ಕಿನ್ನರ ಹೆಗ್ಗಡೆ ಮತ್ತು ಸಮಸ್ತ ಹಲರ ಸನ್ನತಿಯಿಂದ  ಕ್ರಿ.ಶ. ೧೫೭೨ರಲ್ಲಿ ಕಟ್ಟಿಸಿದರೆಂದು ವಾಡಿಕೆಯಲ್ಲಿ ಹೇಳಲಾಗುತ್ತದೆ. ಜತೆಗೆ ಒಂದು ತಾಮ್ರ ಶಾಸನವೂ ಇದನ್ನೇ ಹೇಳುತ್ತದೆ.
ಒಳಾಂಗಣ ಶಿಲಾನ್ಯಾಸ
ಬಸದಿಯಲ್ಲಿ ಅಶ್ವಾರೂಢ ರಾದ ಬ್ರಹ್ಮದೇವರ ಮತ್ತು ಪದಪೀಠದ ಮೇಲೆ ನಿಂತು ಕೊಂಡಿರುವ ಶ್ರೀ ಪದ್ಮಾವತೀ ಅಮ್ಮನವರ ಮೂರ್ತಿಗಳಿವೆ. ಈ ಎರಡು ಸುಂದರ ಮೂರ್ತಿಗಳಿಗೆ ಮೇಲೆ ಸತಿಗೆ (ಛತ್ರ) ಯೊಂದಿಗೆ ಕಂಚಿನ ಪ್ರಭಾವಳಿಯನ್ನು ಜೋಡಿಸಿ ಚಂದಗೊಳಿಸಲಾಗಿದೆ. ಬಸದಿಯ ಬಳಿಯಲ್ಲಿ ಎರಡು ಪಾರಿಜಾತ ಹೂವಿನ ಗಿಡಗಳನ್ನು ಬೆಳೆಸಲಾಗಿದೆ. ಬಸದಿಯನ್ನು ಪ್ರವೇಶಿಸುವಾಗ ಎಡಬಲ ಬದಿಗಳಲ್ಲಿ ಗೋಪುರ ಇದೆ. ಬಸದಿಯ ಎದುರಿನ ಪ್ರಾರ್ಥನಾ ಮಂಟಪಕ್ಕೆ ಹತ್ತುವಲ್ಲಿ ಗೋಡೆಯಲ್ಲಿ ದ್ವಾರಪಾಲಕರ ಚಿತ್ರಗಳಿವೆ. ಅಲ್ಲಿ ಬೇರೆ ಚಿತ್ರಗಳು ಇಲ್ಲ. ತೀರ್ಥಂಕರ ಸ್ವಾಮಿಯ ಬಳಿಗೆ ಹೋಗುವಾಗ ಸಿಗುವ ಮಂಟಪವನ್ನು ಘಂಟಾ ಮಂಟಪವೆಂದು ಕರೆಯುತ್ತಾರೆ. ಗಂಧ ಕುಟಿಯು ತೀರ್ಥಂಕರ ಮಂಟಪದಲ್ಲಿ ಇಲ್ಲ. ಇನ್ನೊಂದು ಮಂಟಪದಲ್ಲಿದೆ ಅದನ್ನು ಪ್ರಾಸಾದ ಮಂಟಪ ಎಂದು ಕರೆಯುತ್ತಾರೆ. ಗಂಧಕುಟಿಯ ಬಳಿಯಲ್ಲಿ ಗಣಧರರ ಪಾದ, ಶ್ರುತ, ಬ್ರಹ್ಮದೇವರು ಇತ್ಯಾದಿ ಮೂರ್ತಿಗಳಿವೆ.ಮಹಾ ಮಾತೆ ಪದ್ಮಾವತೀ ದೇವಿಯ ಉತ್ತಿಷ್ಣ ಮೂರ್ತಿಗೆ ಸೀರೆ ಉಡಿಸಿ, ಬಳೆಗಳನ್ನು ಹಾಕಿ ಹೂವಿನಿಂದ ಅಲಂಕಾರ ಮಾಡಿ ಪೂಜೆ ಮಾಡಲಾಗುತ್ತದೆ. ಈ ಅಮ್ಮನವರ ಮೂರ್ತಿ ಉತ್ತರಕ್ಕೆ ಮುಖ ಮಾಡಿ, ಅಮ್ಮನವರ ಕಾಲಿನ ಬಳಿಯಲ್ಲಿ ಕುಕ್ಕುಟ ಸರ್ಪ ಇದೆ. ಮೂಲಸ್ವಾಮಿಯ ಮೂರ್ತಿ ಸ್ವಚ್ಚ ಅಮೃತಶಿಲೆಯದು, ಹಂಸಗಳು, ಪುಷ್ಪದಳಗಳು, ಕೀರ್ತಿಮುಖ ಮತ್ತು ಮುಕೋಡೆಗಳಿರುವ ಲೋಹದ ಪ್ರಭಾವಳಿಯನ್ನು ಜೋಡಿಸಲಾಗಿದೆ. ಸ್ವಾಮಿಯ ಧ್ಯಾನಾಸಕ್ಕೆ ಪ್ರಸನ್ನ ಮುಖಮುದ್ರೆಯು ಬಹು ಆಕರ್ಷಕವಾಗಿದ್ದು, ಎತ್ತರ ೨೭ ಇಂಚು, ಪದ್ಮಾಸನ ಭಂಗಿಯಲ್ಲಿ ಇದೆ.
ಹೊರಾಂಗಣ
ಬಸದಿಯ ಅಂಗಳದ ಬಲಮೂಲೆಯಲ್ಲಿ ಶ್ರೀ ಕ್ಷೇತ್ರಪಾಲನ ಸನ್ನಿಧಿ ಇದೆ. ಅಲ್ಲಿ ಕ್ಷೇತ್ರಪಾಲ ಮತ್ತು ನಾಗರಕಲ್ಲು ಇದೆ. ಶಿಲಾಶಾಸನಗಳಿಲ್ಲ, ಅಷ್ಟದಿಕ್ಷಾಲಕರ ಕಲ್ಲು ಇದೆ, ಬಸದಿಯ ಸುತ್ತಲೂ ಪ್ರಾಕಾರ ಗೋಡೆ ಇದೆ. ಅದು ಮುರಕಲ್ಲಿನಿಂದ ನಿರ್ಮಿತವಾಗಿದೆ.
ಪೂಜಾ ವಿಧಾನ
ದಿನವೂ ಮೂಲಾಮಿಗೆ ಮೂರ್ತಿಗಳಿಗೆ ಕ್ಷೀರಾಭಿಷೇಕ ಮಾಡಲಾಗುತ್ತದೆ. ಶನಿ ಗ್ರಹದೋಷ ಪರಿಹಾರಕ್ಕಾಗಿ ಕ್ಷೀರಾಭಿಷೇಕ, ಪಂಚಾಮೃತ ಅಭಿಷೇಕ, ವಸುಧಾರೆ ಪೂಜೆಗಳನ್ನು ನೆರವೇರಿಸಲಾಗುತ್ತದೆ. ಪ್ರಾರ್ಥಿಸಿಕೊಂಡು ಬಂದ ಎಲ್ಲಾ ಧರ್ಮದವರಿಗೂ ತೀರ್ಥವನ್ನು ನೆರವೇರಿಸುತ್ತಾರೆ. ಬಸದಿಯಲ್ಲಿ ಬೆಳಿಗ್ಗೆ ಮತ್ತು ಸಾಯಂಕಾಲ ಪೂಜೆ ನಡೆಯುತ್ತದೆ. ಬಸದಿಯಲ್ಲಿ ಜೈನ ಹಬ್ಬಗಳನ್ನು ಆಚರಿಸಲಾಗುತ್ತದೆ.
ಉಲ್ಲೇಖಗಳು
ವರ್ಗ: ಜೈನ ಧರ್ಮದ ಪುಣ್ಯ ಕ್ಷೇತ್ರಗಳು
AK 56 (ಚಲನಚಿತ್ರ)
AK 56 2012 ರ ಭಾರತೀಯ ಕನ್ನಡ ಭಾಷೆಯ ಸಾಹಸ ಚಿತ್ರವಾಗಿದ್ದು ಓಂ ಪ್ರಕಾಶ್ ರಾವ್ ಬರೆದು ನಿರ್ದೇಶಿಸಿದ್ದಾರೆ. ಇದನ್ನು ಸಿಲ್ವರ್ ಸ್ಕ್ರೀನ್ ಪಿಕ್ಚರ್ಸ್ ನಿರ್ಮಿಸಿದೆ ಮತ್ತು 10 ಫೆಬ್ರವರಿ 2012 ರಂದು ಬಿಡುಗಡೆಯಾಯಿತು.
ನಿರ್ಮಾಣ
ಇದು ರಾವ್ ಅವರ 25ನೇ ಚಿತ್ರ. ರಾವ್ ಅವರು ಶಿವರಾಜ್ ಕುಮಾರ್ ಅಭಿನಯದ ಎಕೆ-47 ಅನ್ನು ನಿರ್ದೇಶಿಸಿದ್ದರು. ಇದು ಸಿದ್ದಾಂತ್ ಅವರ ಎರಡನೇ ಕನ್ನಡ ಚಿತ್ರ. RKD ಸ್ಟುಡಿಯೋಸ್ ಹಿಂದಿ ಮತ್ತು ಉತ್ತರ ಭಾರತದ ಎಲ್ಲಾ ಭಾಷೆಗಳಲ್ಲಿ ಚಿತ್ರದ ಏಕೈಕ ಮತ್ತು ವಿಶೇಷ ಹಕ್ಕುಗಳನ್ನು ಖರೀದಿಸಿತು.
ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೨ ಕನ್ನಡಚಿತ್ರಗಳು
ಹಿಟ್ಟನಹಳ್ಳಿ
ಹಿಟ್ಟನಹಳ್ಳಿ ಗ್ರಾಮವು ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ಬಿಜಾಪುರ ತಾಲ್ಲೂಕಿನಲ್ಲಿದೆ.
ದೇವಾಲಯಗಳು
ಶ್ರೀ ಮಹಾಲಕ್ಷ್ಮಿ ದೇವಸ್ಥಾನ,  ಶ್ರೀ ದುರ್ಗಾದೇವಿ ದೇವಲಯ,  ಶ್ರೀ ಮಲ್ಲಿಕಾರ್ಜುನ ದೇವಾಲಯ,  ಶ್ರೀ ಬಸವೇಶ್ವರ ದೇವಾಲಯ, ಶ್ರೀ ವೆಂಕಟೇಶ್ವರ ದೇವಾಲಯ, ಶ್ರೀ ಪಾಂಡುರಂಗ ದೇವಾಲಯ ಹಾಗೂ  ಶ್ರೀ ಹಣಮಂತ ದೇವಾಲಯಗಳನ್ನು  ನಿರ್ಮಿಸಿದ್ದಾರೆ.
ಮಸೀದಿಗಳು
ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  ೯೦  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಹಬ್ಬಗಳು
ಪ್ರತಿವರ್ಷ  ಶ್ರೀ ಪಾಂಡುರಂಗ ಸಪ್ತಾಹ(ದಿಂಡಿ), ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ವರ್ಗ:ಬಿಜಾಪುರ ಜಿಲ್ಲೆ
ಪಾರಿಜಾತ (ಚಲನಚಿತ್ರ)
ಈ ಚಿತ್ರವು ಆರ್ಯ ಮತ್ತು ನಯನತಾರಾ ಅಭಿನಯದ ತಮಿಳಿನ ಯಶಸ್ವಿ ಚಿತ್ರ ಬಾಸ್ ಎಂಗಿರ ಭಾಸ್ಕರನ್‌ನ ರಿಮೇಕ್ ಆಗಿದೆ. ಮನೋಮೂರ್ತಿ ಸಂಗೀತ ಸಂಯೋಜನೆಯ ಸಂಗೀತದೊಂದಿಗೆ ಚಲನಚಿತ್ರವು ಸಂಗೀತಮಯ ಹಿಟ್ ಆಗಿತ್ತು. ಚಿತ್ರವು ಅದರ ಅಚ್ಚುಕಟ್ಟಾದ ಚಿತ್ರಕಥೆಗಾಗಿ ಮೆಚ್ಚುಗೆಯನ್ನು ಪಡೆಯಿತು.
ಬೆಂಗಳೂರಿನಲ್ಲಿ ಕೇವಲ 18 ಚಿತ್ರಮಂದಿರಗಳಲ್ಲಿ ಪಾರಿಜಾತ ಬಿಡುಗಡೆಯಾಗಿತ್ತು.
ವಿಮರ್ಶೆಗಳು
ಪಾರಿಜಾತವು ತಮಿಳಿನ "ಬಾಸ್ ಎಂಗಿರ ಭಾಸ್ಕರನ್" ಚಿತ್ರದ ರಿಮೇಕ್ ಆಗಿದ್ದು ಪಾರಿಜಾತವು ಜನಸಾಮಾನ್ಯರು ಮತ್ತು ವಿಮರ್ಶಕರಿಂದ ಉತ್ತಮ ಸಕಾರಾತ್ಮಕ ಪ್ರತಿಕ್ರಿಯೆಗೆ ತೆರೆದುಕೊಂಡಿತು. IBNLive.com 5 ರಲ್ಲಿ 3 ನಕ್ಷತ್ರಗಳನ್ನು ನೀಡುತ್ತ ಹೀಗೆ ಹೇಳಿತು- "ಇತರ ಕೆಲವು ತಮಿಳು ಚಲನಚಿತ್ರಗಳಿಂದ ಎರವಲು ಪಡೆದಿರುವ ಹಾಸ್ಯ ಸರಣಿಗಳು ಚಲನಚಿತ್ರದಲ್ಲಿನ ಮೋಜಿನ ಕ್ಷಣವನ್ನು ಬಲಪಡಿಸುತ್ತವೆ. ಪಾತ್ರಧಾರಿಗಳು ಎಷ್ಟು ಪರ್ಫೆಕ್ಟ್ ಆಗಿದ್ದಾರೆ ಎಂದರೆ ಚಿಕ್ಕ ಪಾತ್ರ ಮಾಡಿದ ಕಲಾವಿದರೂ ಮೆಚ್ಚುಗೆ ಗಳಿಸುತ್ತಾರೆ.' ಪಾರಿಜಾತ' ಪ್ರಮುಖ ಜೋಡಿಯ ರಸಾಯನಶಾಸ್ತ್ರದಿಂದಾಗಿ ಒಂದು ಆನಂದದಾಯಕ ಹಾಸ್ಯ ಚಿತ್ರವಾಗಿದೆ, " Rediff.com 3.5 ಸ್ಟಾರ್‌ಗಳೊಂದಿಗೆ "ಇದು ಪ್ರೀತಿಯಲ್ಲಿರುವವರಿಗೆ ಚಿತ್ರವಾಗಿದೆ. ಅದಕ್ಕಾಗಿ ಹೋಗಿ ಆನಂದಿಸಿ"
ಧ್ವನಿಮುದ್ರಿಕೆ
ಚಿತ್ರದ ಹಾಡುಗಳನ್ನು ಮನೋ ಮೂರ್ತಿ ಸಂಯೋಜಿಸಿದ್ದಾರೆ. ನೋಕಿಯಾ ಓವಿ ಸ್ಟೋರ್‌ನಲ್ಲಿ ದಕ್ಷಿಣ ಭಾರತದ ಟಾಪ್ 20 ಹಾಡುಗಳ ಪಟ್ಟಿಯಲ್ಲಿ "ಓ ಪಾರಿಜಾತ" ನಾಲ್ಕನೇ ಸ್ಥಾನದಲ್ಲಿತ್ತು ಮತ್ತು ಇನ್ನೊಂದು ಹಾಡು "ನೀ ಮೋಹಿಸು" ನೋಕಿಯಾ ಓವಿ ಸ್ಟೋರ್‌ನಲ್ಲಿ ಸೌತ್ ಟಾಪ್ 20 ಹಾಡುಗಳ ಪಟ್ಟಿಯಲ್ಲಿ 12 ನೇ ಸ್ಥಾನವನ್ನು ಪಡೆದುಕೊಂಡಿತ್ತು.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೨ ಕನ್ನಡಚಿತ್ರಗಳು
ಕಾ. ತ. ಚಿಕ್ಕಣ್ಣ
ಕಾ.ತ.ಚಿಕ್ಕಣ್ಣರವರು ಸಾಹಿತಿ. ಕರ್ನಾಟಕ ಸರಕಾರದಲ್ಲಿ ಅಧಿಕಾರಿಯಾಗಿ ಸೇವೆ ಸಲ್ಲಿಸಿದ್ದವರು. ಬೆಂಗಳೂರಿನ ರಾಷ್ಟ್ರೀಯ ಸಂತಕವಿ ಕನಕದಾಸ ಅಧ್ಯಯನ ಮತ್ತು ಸಂಶೋಧನಾ ಕೇಂದ್ರದ ಸಮನ್ವಯಾಧಿಕಾರಿಯಾಗಿದ್ದರು.
ಬಾಲ್ಯ
ಹುಟ್ಟೂರು ಕಾಳಮ್ಮನ ಕೊಪ್ಪಲು, ಮೈಸೂರು ಜಿಲ್ಲೆ. ತಂದೆ ತಮ್ಮೇ ಗೌಡ, ತಾಯಿ ಚೆನ್ನಮ್ಮ.
ವಿದ್ಯಾಬ್ಯಾಸ
ಕಾಳಮ್ಮನ ಕೊಪ್ಪಲು ಹೈಸ್ಕೂಲ್ ಹರದಹಳ್ಳಿ. ಪಿಯುಸಿ ಸಾಲಿಗ್ರಾಮ. ಪದವಿ ಮಹಾರಾಜ ಕಾಲೇಜು ಮೈಸೂರು, ಸ್ನಾತಕೊತ್ತರ ಪದವಿ ಮೈಸೂರು ವಿಶ್ವವಿದ್ಯಾನಿಲಯ.
ಸೇವೆ
ಭಾಷಾಂತರಕಾರನಾಗಿ ಸರ್ಕಾರಿ ಸೇವೆ ಪ್ರಾರಂಭ, ಕನ್ನಡ ಸಂಸ್ಕೃತಿ ಇಲಾಖೆಯ ಪ್ರಭಾರಿ ನಿದೇರ್ಶಕರಾಗಿ ಸೇವೆ ಸಲ್ಲಿಸಿದ್ದಾರೆ.
ಬಾಲ ಸಾಹಿತ್ಯ
ಕನಕದಾಸರು,(1982)
ಉಲ್ಲೇಖ
ವರ್ಗ:ಲೇಖಕರು
ವಾಸುಪೂಜ್ಯ ಸ್ವಾಮಿ
ವಾಸುಪೂಜ್ಯ ಸ್ವಾಮಿ ಜೈನ ತೀರ್ಥಂಕರರಲ್ಲಿ ಒಬ್ಬರು.
ಜನನ
ಕಾಲಲಬ್ಧಿಯಾದ ಮೇಲೆ ಮೂರು ಜನ್ಮಗಳನ್ನು ಎತ್ತಿದ ಈ ಮಹಾನುಭಾವನು ಶ್ರೇಯಾಂಸ ತೀರ್ಥಂಕರನ ತರುವಾಯ ಐವತ್ತು ನಾಲ್ಕು ಸಾಗರ ಪರಿಮಿತವಾದ ಕಾಲ ಕಳೆದನಂತರ ಜನಿಸಿದನು.
ಅವತಾರಗಳು
ಮೊದಲ ಜನ್ಮದಲ್ಲಿ ಈತನು ಸೀತಾನದಿಯ ಪಶ್ಚಿಮಕ್ಕಿರುವ ವತ್ಸಕಾವತೀ ದೇಶದ ರಾಜಧಾನಿ ರತ್ನಪಪುರದಲ್ಲಿ ಪದ್ಮೋತ್ತರನೆಂಬ ದೊರೆಯಾಗಿದ್ದನು. ದ್ವಾದಶಾನುಪ್ರೇಕ್ಷೆಗಳ ಚಿಂತನೆಯಿಂದ ವೈರಾಗ್ಯ ಹುಟ್ಟಿ ಸನ್ಯಾಸಿಯಾದನು. ಸಮಾಧಿ ಮರಣದಿಂದ ಮಹಾಶುಕ್ರವೆಂಬ ಸ್ವರ್ಗದಲ್ಲಿ ದೇವೇಂದ್ರನಾಗಿದ್ದು, ಮರುಜನ್ಮದಲ್ಲಿ ಚಂಪಾನಗರದ ಇಕ್ಷ್ವಾಕ್ಷು ವಂಶದ ವಸುಪೂಜ್ಯ ರಾಜನಿಗೂ ಆತನ ಮಡದಿ ಜಯಾವತಿಗೂ ಮಗನಾಗಿ ಫಾಲ್ಗುಣ ಕೃಷ್ಣ ಚತುರ್ದಶಿಯ ವರುಣ ಯೋಗದಲ್ಲಿ ಜನಿಸಿದನು. ಆತನ ಗರ್ಭಾವತರಣ ಕಲ್ಯಾಣವನ್ನು ಮಾಡಿ ಮುಗಿಸಿದ ದೇವೇಂದ್ರ ಆರಕ್ತ ವರ್ಣನಾದ ಈತನಿಗೆ ವಾಸುಪೂಜ್ಯನೆಂದು ನಾಮಕರಣ ಮಾಡಿದನು.
ವಾಸುಪೂಜ್ಯನ ವಿಶೇಷತೆಗಳು
ವಾಸುಪೂಜ್ಯನು ಎಪ್ಪತ್ತೆರಡು ಲಕ್ಷ ವರ್ಷಗಳ ಆಯಸ್ಸುಳ್ಳವನೂ, ಎಪ್ಪತ್ತು ಧನಸ್ಸುಗಳಷ್ಟು ಉನ್ನತನೂ ಆಗಿದ್ದನು.
ಗಣಧರರು ಹಾಗೂ ಯಕ್ಷ-ಯಕ್ಷಿಯರು
ವಾಸುಪೂಜ್ಯ ಸ್ವಾಮಿಯೊಡನೆ ಅರವತ್ತಾರು ಜನ ಗಣಧರರಿದ್ದರು. ಆತನ ಲಾಂಛನ ಮಹಿಷ; ಯಕ್ಷ-ಯಕ್ಷಿಯರ ಕುಮಾರ-ಗಾಂಧಾರೀ. ಈತನ ಕಾಲದಲ್ಲಿ ದ್ವಿಪೃಷ್ಠನೆಂಬ ಎರಡನೆಯ ಅರ್ಧ ಚಕ್ರವರ್ತಿ ಇದ್ದನು.
ಉಲ್ಲೇಖಗಳು
ವರ್ಗ:ಜೈನ ಸನ್ಯಾಸಿಗಳು
ನಮ್ಮಣ್ಣ ಡಾನ್ (ಚಲನಚಿತ್ರ)
ನಮ್ಮಣ್ಣ ಡಾನ್ 2012 ರಲ್ಲಿ ಬಿಡುಗಡೆಯಾದ ಕನ್ನಡ ಹಾಸ್ಯ ಚಲನಚಿತ್ರವಾಗಿದ್ದು, ರಮೇಶ್ ಅರವಿಂದ್, ಮೋನಾ ಪರ್ವರೇಶ್ ಮತ್ತು ಸನಾತಿನಿ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ರಮೇಶ್ ಅವರೇ ಡಿಬಿಸಿ ಶೇಖರ್ ಅವರೊಂದಿಗೆ ಚಿತ್ರಕಥೆ ಬರೆದು ನಿರ್ದೇಶಿಸಿದ್ದಾರೆ. ಮ್ಯಾಥ್ಯೂ ಮನು ಚಿತ್ರದ ಸಂಗೀತ ನಿರ್ದೇಶಕರು. ರಮೇಶ್ ಅವರ ಸೋದರ ಮಾವ ರವಿ ಜೋಶಿ ಅವರು ಲವ ಕುಶ ಪ್ರೊಡಕ್ಷನ್ಸ್ ಅಡಿಯಲ್ಲಿ ನಿರ್ಮಾಣ ಮಾಡಿದ್ದಾರೆ.
ವಿಮರ್ಶೆಗಳು
ಚಲನಚಿತ್ರವು ಅದರ ವಿಷಯಕ್ಕಾಗಿ ಪ್ರಶಂಸೆಗಳೊಂದಿಗೆ ಉತ್ತಮ ವಿಮರ್ಶೆಗಳನ್ನು ಪಡೆಯಿತು. IBNLive.com ವಿಮರ್ಶಿಸುತ್ತ ಹೇಳಿತು, "ಅದರ ಊಹೆಯ ಪ್ರಕಾರವೇ ಚಿತ್ರವು ಸಾಗಿದರೂ, 'ನಮ್ಮಣ್ಣ ಡಾನ್' ಮುಖ್ಯವಾಗಿ ಅದರ ತಂಗಾಳಿಯಂಥ ನಿರೂಪಣೆಯಿಂದಾಗಿ ಗೆಲ್ಲುತ್ತದೆ. ಚಿತ್ರದಲ್ಲಿ ಹಾಸ್ಯ ಮತ್ತು ಭಾವನಾತ್ಮಕ ದೃಶ್ಯಗಳೆರಡಕ್ಕೂ ಜಾಗವಿದೆ. ಈ ಎಲ್ಲಾ ಅಂಶಗಳು 'ನಮ್ಮಣ್ಣ ಡಾನ್' ಅನ್ನು ಸಾಕಷ್ಟು ಹಾಸ್ಯಮಯ ಸನ್ನಿವೇಶಗಳೊಂದಿಗೆ ಸಂವೇದನಾಶೀಲ, ಮನತಟ್ಟುವ, ಆದರೂ ಮನರಂಜನೆಯ ಚಿತ್ರವನ್ನಾಗಿ ಮಾಡಿದೆ. ಪ್ರಸ್ತುತಿಯು ಚಲನಚಿತ್ರವನ್ನು ಎಲ್ಲಾ ರೀತಿಯಲ್ಲಿ ಗೆಲ್ಲಿಸಿದೆ". DNAIndia.com 5 ರಲ್ಲಿ 2.5 ನಕ್ಷತ್ರಗಳನ್ನು ನೀಡಿತು ಮತ್ತು "ಚಿತ್ರದ ಅತ್ಯುತ್ತಮ ವಿಷಯವೆಂದರೆ ಹಿಂಸೆಯ ಸಂಪೂರ್ಣ ಗೈರುಹಾಜರಿ . ಚಿತ್ರವು ಹಾಸ್ಯದ ಮೂಲಕ ಸಂದೇಶವೊಂದನ್ನು ತಲುಪಿಸಿದೆ; ಹೌದು, ನೀವು ಖಂಡಿತವಾಗಿಯೂ ನಿಮ್ಮ ಕುಟುಂಬವನ್ನು ತೆಗೆದುಕೊಂಡು ಚಿತ್ರವೀಕ್ಷಣೆಗೆ ಹೋಗಬಹುದು".
ಧ್ವನಿಮುದ್ರಿಕೆ
ಮ್ಯಾಥ್ಯೂಸ್ ಮನು ಅವರು ಹಿನ್ನೆಲೆ ಸಂಗೀತ ಸಂಯೋಜಿಸಿದ್ದಾರೆ
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೨ ಕನ್ನಡಚಿತ್ರಗಳು
ಪಾರ್ಶ್ವನಾಥ ಸ್ವಾಮಿ ಬಸದಿ, ಗೇರುಸೊಪ್ಪೆ
ಸ್ಥಳ
ಗೇರುಸೊಪ್ಪೆಯ ಬಸದಿಗಳ ಸಂಕೀರ್ಣಕ್ಕೆ ಪ್ರವೇಶಿಸುವಾಗ ಮೊದಲು ಸಿಗುವ ಬಸದಿಯೇ ಇದು. ನಮ್ಮ ಬಲಬಾಗಕ್ಕೆ ಇದೆ. ಇದರ ನಿವೇಶನದ ಈಶಾನ್ಯ ಮೂಲೆಯಲ್ಲಿ ತುಂಬಾ ಹೂಳು, ಕಸ ಕಡ್ಡಿಗಳು ತುಂಬಿರುವ ಇದರ ತೀರ್ಥಬಾವಿ ಇದೆ. ಆದರೆ ಇದನ್ನು ಉಪಯೋಗಿಸುತ್ತಿಲ್ಲ. ಈ ಚಿಕ್ಕ ಬಸದಿಯ ಗರ್ಭಗೃಹಕ್ಕೆ ಹಂಚಿನ ಮಾಡು ಇದೆ. ಇದು ಇಲ್ಲಿಯ ಶ್ರೀ ವರ್ಧಮಾನ ಸ್ವಾಮಿಯ ಬಸದಿಯನ್ನು ಹೋಲುತ್ತದೆ. ಇದಕ್ಕಿದ್ದ ಬೇರೆ ಮಂಟಪಗಳು ಈಗ ಅಸ್ತಿತ್ವದಲ್ಲಿಲ್ಲ. ಈ ಮೂಲಕ ಈ ಬಸದಿಯನ್ನು ಸುಲಭವಾಗಿ ಗುರುತಿಸಿಕೊಳ್ಳಬಹುದು.
ಪೂಜಾ ಕಾ‌‍ರ್ಯ
ಇದರಲ್ಲಿ ನಿತ್ಯ ಪೂಜೆ ಇಲ್ಲ. ವಿಶೇಷ ಸಂದರ್ಭದಲ್ಲಿ ಅಭಿಷೇಕ ಹಾಗು ಸರಳವಾದ ಪೂಜೆಯನ್ನು ಮಾಡುತ್ತಾರಂತೆ. ಈ ಬಸದಿ ಮತ್ತು ಶ್ರೀ ವರ್ಧಮಾನ ಸ್ವಾಮಿ ಬಸದಿಯ ಮಧ್ಯದಲ್ಲಿ ಇವುಗಳಿಗೆ ಸಮಾನಾಂತರವಾಗಿ ಇನ್ನೆರಡು ಬಸದಿಗಳಿದ್ದಂತಹ ಕುರುಹುಗಳಿವೆ. ಅವುಗಳ ಅಸ್ತಿವಾರಗಳು ಮತ್ತು ಮೇಲೆ ಜರಿದು ಬಿದ್ದಿರುವ ಮಣ್ಣು ಕಲ್ಲುಗಳ ರಾಶಿ ಮಾತ್ರ ಇದೆ. ಪ್ರಸ್ತುತ ಈ ಬಸದಿಗೆ ಎದುರು ಇದ್ದ ಮಂಟಪಗಳ ಅಸ್ತಿವಾರವನ್ನು ಈಗ ಗುರುತಿಸಿಕೊಳ್ಳಬಹುದು, ಅಷ್ಟೇ!
ಶಿಲ್ಪಕಲೆ
ಗರ್ಭಗೃಹದಲ್ಲಿ ಕಡು ನೀಲಿ ಬಣ್ಣದ ಶಿಲೆಯ ಸ್ವಾಮಿಯ ಮೂರ್ತಿಯು ನಯವಾದ ಅಂಗಾಂಗಗಳನ್ನು ಹೊಂದಿ ಬಹಳ ಸುಂದರವಾಗಿದೆ. ಸುಮಾರು ಮೂರು ಅಡಿ ಎತ್ತರವಿದೆ. ಕಾಲುಗಳು ಇಕ್ಕೆಲಗಳಲ್ಲಿ ಶ್ರೀ ಪದ್ಮಾವತಿ ದೇವಿ ಮತ್ತು ಧರಣೀಂದ್ರ ಯಕ್ಷರ ನಿಂತುಕೊಂಡಿರುವ ಉಬ್ಬು ಶಿಲ್ಪಗಳಿವೆ.
ರಚನೆ
ಈ ಶಿಲ್ಪಗಳ ಮೇಲ್ಗಡೆಯಲ್ಲಿ ಕಂಬದಂತಹ ರಚನೆಗಳಿದ್ದು, ಅದಕ್ಕಿಂತ ಮೇಲ್ಗಡೆ ಮಕರ ಮೃಗ ಹಾಗು ಅವುಗಳ ಬಾಯಿಂದ ಹೊರಟ ಮಕರ ತೋರಣ ಮತ್ತು ಅದರ ಜತೆಯಲ್ಲಿ ಇನ್ನೂ ಕೆಲವು ಕೆತ್ತನೆಗಳಿವೆ. ಇಲ್ಲಿ ಚಾಮರಗಳನ್ನು ತೋರಿಸಿದೆಯಾದರು, ಚಾಮರಧಾರಿಗಳು ಇಲ್ಲ. ಬದಲಾಗಿ ಮಕರಗಳ ಮೇಲೆ ಯಾರೋ ಕುಳಿತುಕೊಂಡಿರುವಂತೆ ತೋರಿಸಲಾಗಿದೆ. ಏಳು ಬಾಯಿಗಳಿರುವ ನಾಗಫಣವು ಸ್ವಾಮಿಯ ಶಿರೋಭಾಗದಲ್ಲಿ ರಕ್ಷಣೆ ಮಾಡುತ್ತಿವೆ ಮತ್ತು ಹಿಂಬದಿ ಸುಳಿಯಾಕಾರದಲ್ಲಿ ಹರಡಿಕೊಂಡು ಪಾದದವರೆಗೂ ತಲುಪಿದೆ.
ವಿಶೇಷತೆ
ಆದರೆ ಇಲ್ಲಿ ಗಮನಿಸಬೇಕಾದ ಅಂಶವೆಂದರೆ ಸ್ವಾಮಿಯ ಶಿರದ ಮೇಲಿನ ಮುಕ್ಕೊಡೆಯಲ್ಲಿ ಮೂರು ಅಂಕಣಗಳಿಲ್ಲ. ದೊಡ್ಡದಾಗಿ ಅಲಂಕಾರಗೊಂಡಿರುವ ಒಂದೇ ಅಂಕಣವಿದೆ. ಅದರ ಮೇಲ್ಗಡೆಯಲ್ಲಿ ಚಿಕ್ಕದಾಗಿರುವ ಒಂದು ಶಿಖರ(ಮುಗುಳಿ)ದಂತಹ ರಚನೆ ಇದೆ. ಎಲ್ಲಕ್ಕಿಂತ ಮೇಲ್ಗಡೆ ಮಧ್ಯದಲ್ಲಿ ಕೀರ್ತಿಮುಖವಿದೆ. ಅಚ್ಚುಕಟ್ಟಾದ ಸಿಂಹಪೀಠದ ಮೇಲಿರುವ ಪದ್ಮಪೀಠದ ಮೇಲೆ ಪ್ರಶಾಂತತೆಯ ನಿಲುವಿನಿಂದ ಶ್ರೀ ಸ್ವಾಮಿ ವಿರಾಜಮಾನರಾಗಿದ್ದಾರೆ.
ಉಲ್ಲೇಖಗಳು
ವರ್ಗ:ಜೈನ ಧರ್ಮದ ಪುಣ್ಯ ಕ್ಷೇತ್ರಗಳು
ಮೋಲಿಯೆರ್
ಮೋಲಿಯೆರ್ ( 1622 - 73). 17ನೆಯ ಶತಮಾನದ ಫ್ರೆಂಚ್ ರಂಗಭೂಮಿಯ ಪ್ರತಿಭಾವಂತ ನಾಟಕಕಾರ. ನಟ ಹಾಗೂ ನಿರ್ದೇಶಕ. ಇವನ ನಿಜವಾದ ಹೆಸರು ಜಾನ್ ಬ್ಯಾಸ್ಟಿಸ್ಟ್ ಪೋಕ್ಲಾನ್. ಮೋಲಿಯೆರ್ ಇವನ ಕಾವ್ಯನಾಮ.
ಬದುಕು
15 ಜನವರಿ 1622 ರಲ್ಲಿ ಪ್ಯಾರಿಸ್‍ನಲ್ಲಿ ಹುಟ್ಟಿದ. ಇವನ ತಂದೆ ಜಾನ್ ಪೋಕ್ಲಾನ್, ತಾಯಿ ಮಾರಿ ಕ್ರೆಸೆ. ಅರಮನೆಯಲ್ಲಿ ರಾಜನ ಶಯ್ಯಾಗಾರವನ್ನು ಸಜ್ಜುಗೊಳಿಸುವುದು ವಂಶ ಪಾರಂಪರ್ಯವಾಗಿ ಬಂದ ಇವನ ತಂದೆಯ ವೃತ್ತಿಯಾಗಿತ್ತು. ಹಾಗಾಗಿ ದೊರೆ ಮತ್ತು ಪ್ರತಿಷ್ಠಿತರ ಸಂಪರ್ಕವನ್ನು ಇವನ ತಂದೆ ಜಾನ್ ಪೋಕ್ಲಾನ್ ಹೊಂದಿದ್ದ. ಮೋಲಿಯೆರ್ ತನ್ನ ಬಾಲ್ಯವನ್ನು ಸುಖವಾಗಿ ಕಳೆದ. ಇವನ ತಾತನೂ ಸೋದರ ಮಾವನೂ ಆಗಿದ್ದ ಲೂಯಿ ಕ್ರೆಸೆಗೆ ನಾಟಕದ ಖಯಾಲಿ. ಅವನೊಂದಿಗೆ ಪದೆ ಪದೇ ನೋಡುತ್ತಿದ್ದ ಸಂಚಾರಿ ನಾಟಕ ಕಂಪನಿಯ ನಾಟಕಗಳು. ಮೂಕಾಭಿನಯ ಪ್ರದರ್ಶನಗಳು ಮೋಲಿಯೆರ್‍ನ ಮೇಲೆ ಗಾಢವಾದ ಪ್ರಭಾವ ಬೀರಿದವು; ನಾಟಕದ ಕಡೆ ಒಲವು ಬೆಳೆಯಿತು. ಇವನಿಗೆ ಹತ್ತು ವರ್ಷವಾಗಿದ್ದಾಗ ತಾಯಿ ತೀರಿಹೋದಳು. ಶಾಲಾ ಶಿಕ್ಷಣದ ಬಳಿಕ ಪ್ರತಿಷ್ಠಿತ ಕ್ಲೇರ್‍ಮೋನ್ ಚೆಸುಯಿಟ್ ಕಾಲೇಜಿನಲ್ಲಿ ಐದು ವರ್ಷ ಓದಿ ಮಾನವಿಕ ವಿಷಯಗಳಲ್ಲಿ ಪದವಿ ಪಡೆದ. ಪ್ರಖ್ಯಾತ ಪ್ರಾಧ್ಯಾಪಕ ಗ್ಯಾಸೆಮಡಿ ಬಳಿ ತತ್ತ್ವಶಾಸ್ತ್ರಧ್ಯಯನ, ಎಪಿಕ್ಯೂರಸ್‍ನ ತತ್ತ್ವಗಳು, ಟೆರೆನ್ಸ್, ಪ್ಲಾಟಿಸ್, ಸೆನಕ - ಇವರ ನಾಟಕಗಳು. ಕಾಲೇಜು ನಾಟಕಗಳಲ್ಲಿ ಅಭಿನಯಿಸುವ ಅವಕಾಶಗಳು, ಕೆಪ್ಲರ್, ಗೆಲಿಲಿಯೊ ಇವರ ವೈಜ್ಞಾನಿಕ ಸಿದ್ಧಾಂತಗಳು ಈತನ ಮನೋಧರ್ಮವನ್ನು ಖಚಿತವಾಗಿ ರೂಪಿಸಿದವು. ಒಳ್ಳೆಯ ಕಲಾಭಿರುಚಿ, ವಿಚಾರವಂತಿಕೆ, ಅಂಧಸಂಪ್ರದಾಯ ಶರಣತೆಯನ್ನು ಪರಿಹಾಸಮಾಡುವ ಧೈರ್ಯ, ಪೊಳ್ಳು ಶಿಷ್ಟಾಚಾರದ ಬಗ್ಗೆ ಅಸಹನೆ ಇವನ ಮನೋಧರ್ಮದಲ್ಲಿ ಸೇರಿಕೊಂಡವು. 1641ರಲ್ಲಿ ಕಾನೂನು ಪದವಿಯನ್ನೂ ಪಡೆದ. ಆದರೆ ತಂದೆ ಆಶಿಸಿದಂತೆ ವಕೀಲನಾಗಲಿಲ್ಲ. ಕುಲಕಸುಬಿಗೂ ಬರಲಿಲ್ಲ. 1643ರಲ್ಲಿ ಭೆಟ್ಟಿಯಾದ ಮಾದಲೆನ ಬೆಜಾರ್ ಎಂಬ ತನಗಿಂತ ನಾಲ್ಕು ವರ್ಷಕ್ಕೆ ದೊಡ್ಡವಳಾದ ನಡಿಯ ಆಕರ್ಷಣೆಗೂ ಪ್ರಭಾವಕ್ಕೂ ಸಿಕ್ಕು ಬಣ್ಣದ ಬದುಕನ್ನು ಆರಿಸಿಕೊಂಡ. ಆಕೆ ನಡೆಸುತ್ತಿದ್ದ ಇಲ್ಲುಸ್ತ್ರೆತಿಯೇತರ್ ಎಂಬ ನಾಟಕ ಕಂಪನಿಗೆ ಪಾಲುದಾರನಾಗಿ ಸೇರಿಕೊಂಡು ಮುಖ್ಯ ನಟನಾದ. ಹಣಕಾಸಿನ ನವ್ಯವಹಾರ, ಆಡಳಿತಗಳ ಹೊಣೆಯನ್ನೂ ಹೊತ್ತು ಕಂಪನಿಯ ಸಾಲದ ದೆಸೆಯಿಂದ ಎರಡು ಬಾರಿ ಸೆರೆಮನೆಗೂ ಹೋಗಿ ಬಂದ. ಆ ಕಾಲದಲ್ಲಿ ನಾಟಕದವರು ನೀತಿಗೆಟ್ಟವರೆಂಬ ತುಚ್ಛ ಭಾವನೆಯಿದ್ದದರಿಂದ ತನ್ನಿಂದ ತನ್ನ ಮನೆತನದವರಿಗೆ ಕೆಟ್ಟ ಹೆಸರು ಬರದಿರಲೆಂದು ಮೋಲಿಯೆರ್ ಎಂಬ ಗುಪ್ತ ನಾಮವಿರಿಸಿಕೊಂಡ. ಅನಂತರ ಇದೇ ಹೆಸರಿನಲ್ಲಿ ನಟನಾಗಿ, ನಾಟಕ ಕಾರನಾಗಿ ಪ್ರಸಿದ್ಧನಾದ.
ಮೋಲಿಯೆರ್‍ನ ಪ್ರತಿಭೆಯನ್ನು ಮೊದಲು ಗುರುತಿಸಿದ ದ್ಯೂಕ್‍ಡಿ ಇ ಪೆರ್‍ನಾ ಮತ್ತು ಹಳೆಯ ಕಾಲೇಜು ಸಹಪಾಠಿ ಪ್ರಿನ್ಸ್‍ಡಿ ಕೋಂಟಿ ಇವನಿಗೆ ಪೋಷಕರಾಗಿ ಪ್ರೋತ್ಸಾಹಕೊಟ್ಟರು. ಈತ 13 ವರ್ಷ ಕಾಲ ಪ್ರೊವೆನ್ಸ್‍ನಲ್ಲಿ ಪ್ರವಾಸ ಮಾಡುತ್ತ, ನಾನಾ ಊರು, ನಗರಗಳಲ್ಲಿ ನಾಟಕವಾಡಿಸಿದ. ಅನೇಕ ನಾಟಕಗಳನ್ನೂ ರಚಿಸಿದ. ಕಾಮೆಡಿಯ ಡೆಲ್‍ಆರ್ಟ್ ಎಂಬ ಇಟಲಿಯ ಜನಪದ ನಾಟಕ ಮಾದರಿಯಲ್ಲಿ ಬರೆದ ವೈನೋದಿಕಗಳು, ಸುತ್ತಲಿನ ಸಾಮಾಜಿಕ ಜೀವನವನ್ನು ಸೂಕ್ಷ್ಮವಾಗಿ ಅವಲೋಕಿಸಿ ಬರೆದ ವಿಡಂಬನಾತ್ಮಕ ಪ್ರಹಸನಗಳು, ಹರ್ಷಕಗಳು ಅತ್ಯಂತ ಜನಪ್ರಿಯವಾದವು. ದೂರದ ಹಳ್ಳಿಗಳಿಂದ ಇವನ ನಾಟಕಗಳನ್ನು ನೋಡಲು ಗಾಡಿಕಟ್ಟಿಕೊಂಡು ಬರುತ್ತಿದ್ದರು. ನಾಟಕಗಳಲ್ಲಿ ಮುಖ್ಯ ಪಾತ್ರ ವಹಿಸುತ್ತಿದ್ದ ಈತ ಒಳ್ಳೆಯ ನಟನೆಂದೂ ಹೆಸರಾದ. ಹಾಸ್ಯ ಪಾತ್ರಗಳಿಗಂತೂ ಹೇಳಿ ಮಾಡಿಸಿದಂತಿದ್ದ. ಇವನ ಬಗ್ಗೆ ಎಲ್ಲರಿಗೂ ತುಂಬ ಗೌರವವಿತ್ತು. ಕಂಪನಿಯ ನಟ ನಟಿಯರಂತೂ ಅಪಾರ ಪ್ರೀತಿ ಗೌರವಗಳೊಡನೆ ಈತನಿಗೆ ನಿಷ್ಠರಾಗಿದ್ದರು. ನಾಟಕಗಳು ಚೆನ್ನಾಗಿ ಹಣಗಳಿಸಿದವು. ನಟರು ಸುಖವಾದ ಜೀವನ ನಡೆಸುವಂತಾಯಿತು.
1658ರಲ್ಲಿ 14ನೆಯ ಲೂಯಿ ಚಕ್ರವರ್ತಿಯ ಆಸ್ಥಾನದಲ್ಲಿ ನಾಟಕವಾಡುವ ಅವಕಾಶ ಮೋಲಿಯೆರ್‍ನ ಕಂಪನಿಗೆ ಸಿಕ್ಕಿತು. ಕೋರ್ನಿಲ್ ಎಂಬವನ ನಿಕೊಮೀಡ್ ಎಂಬ ರುದ್ರನಾಟಕವನ್ನೂ ಕಡೆಯಲ್ಲಿ ಲಿ ಡಾಕ್ತ್ಯೂರ್‍ಅಮೋರೊ ಎಂಬ ಪ್ರಹಸವನ್ನೂ (ಮೋಲಿಯೆರನ ಈ ನಾಟಕ ಕಳೆದುಹೋಗಿದೆ ) ಆಡಿದರು. ಪ್ರಹಸನ ಪ್ರಚಂಡ ಮೆಚ್ಚುಗೆ ಗಳಿಸಿತು. ಅಂದಿನಿಂದ ಉದರ ರಾಜಾಶ್ರಯ ದೊರೆತು ಮೋಲಿಯೆರ್ ಪ್ಯಾರಿಸ್‍ನಲ್ಲಿ ನೆಲೆಸಿದ. ಕೊನೆಯವರೆಗೂ ಇವನಿಗೂ ಇವನ ನಾಟಕಗಳಿಗೂ ವಿಶೇಷವಾದ ರಾಜ ಮನ್ನಣೆ ದೊರೆಯಿತು. ದ್ಯೂಕ್‍ಡಿ ಅಂಜೊವ್‍ನ ಕೃಪಾಪೋಷನೆಯಲ್ಲಿ ಮೋಲಿಯೆರ್‍ನ ಕಂಪನಿ ತ್ರೂಪ್ ಡ ಮಾಶ್ಯರ್ ಎಂದೂ 1665ರಲ್ಲಿ ಲೂಯಿ ದೊರೆಯ ಆಶ್ರಯದಲ್ಲಿ ತ್ರೂಪ್ ದು ರಾಯ್ ಎಂದೂ ಪ್ರಸಿದ್ಧವಾಯಿತು. ಇದಕ್ಕೆ ಪ್ರತಿಸ್ಪರ್ಧಿಗಳಾಗಿದ್ದ ನಾಟಕ ಕಂಪನಿಗಳಲ್ಲಿ ಓಟೆಲ್‍ದ ಬೋರ್ಗೋನ್ನಾ ಮುಖ್ಯವಾದುದು. ರುದ್ರನಾಟಕಗಳನ್ನು ಆಡುವುದರಲ್ಲಿ ಅದರ ಸಮ ಇನ್ನೊಂದಿರಲಿಲ್ಲ. ಆದರೆ, ಮೋಲಿಯೆರ್‍ನ ಪ್ರಹಸನಗಳ ಪ್ರದರ್ಶನವನ್ನು ಬೇರಾವ ಕಂಪನಿಯೂ ಮೀರಿಸುವುದಕ್ಕಾಗಲಿಲ್ಲ.
1662ರಲ್ಲಿ 40 ವರ್ಷದ ಮೋಲಿಯೆರ್ ತನ್ನ ಕಂಪನಿಯಲೆಲ್ಲ ನಟಿಯೂ ಮಾದಲೆನ ಬೆಜಾರ್‍ಳ ತಂಗಿಯೂ ಆಗಿದ್ದ 19 ವರ್ಷದ ಆರ್ಮಂದೆ ಬೆಜಾರ್‍ಳನ್ನು ಪ್ರೀತಿಸಿ ಮದುವೆಯಾದ. ಆಕೆ ಚಂಚಲೆ, ಸುಖಲೋಲುಪಳು, ಮೋಲಿಯೆರ್‍ನ ಅತಿ ಪ್ರಶಂಸೆಯಿಂದ ಹಾಳಾಗಿದ್ದಳು. ಇವರ ದಾಂಪತ್ಯ ಜೀವನ ಉದ್ದಕ್ಕೂ ವಿರಸದಿಂದ ಕೂಡಿತ್ತು. 1666ರಲ್ಲಿ ಇಬ್ಬರೂ ಬೇರೆಯಾದರು. 1671ರಲ್ಲಿ ಮತ್ತೆ ರಾಜಿಯಾದರು. ಮೋಲಿಯೆರ್ ಈಕೆಯಿಂದ ಪಡೆದ ಮಕ್ಕಳಲ್ಲಿ ಮೊದಲನೆಯ ಮಗ (10 ನವೆಂಬರ್ 1664) 9 ತಿಂಗಳಲ್ಲಿ, ಕೊನೆಯ ಮಗ (15 ಸೆಪ್ಟೆಂಬರ್ 1672) ಒಂದೇ ತಿಂಗಳಲ್ಲಿ ತೀರಿಹೋಗಿ ಮಧ್ಯೆ ಹುಟ್ಟಿದ ಮಗಳು (1665) ಮಾತ್ರ ಉಳಿದಳು.
1672ರಲ್ಲಿ ಮಾದಲೆನ ಬೆಜಾರ್ ತೀರಿಹೋದುದು, ಎರಡನೆಯ ಮಗನೂ ಸತ್ತದ್ದೂ ಮೊದಲೇ ಅಸ್ವಸ್ಥನಾಗಿದ್ದ ಮೋಲಿಯೆರ್‍ಗೆ ಮಾನಸಿಕ ಆಘಾತ ಉಂಟಾಯಿತು. ಅನೇಕ ಕಾಲ್ಪನಿಕ ಕಾಯಿಲೆಗಳಿಗೊಳಗಾದಂತೆ ಭಯಭ್ರಾಂತಿಗಳಿಂದ ವಿಹ್ವಲಚಿತ್ತನಾದ. ಆಗ ರಚಿಸಿದ ಲಿ ಮ್ಯಾಲಡ್ ಇಮ್ಯಾಜಿನೇರ್ (ಕಾಲ್ಪನಿಕ ಖಾಯಿಲೆ) ಎಂಬ ನಾಟಕವನ್ನು 1673 ಫೆಬ್ರುವರಿ 17 ರಂದು ಆಡುತ್ತಿರುವಾಗ, ಮುಖ್ಯ ಪಾತ್ರದಲ್ಲಿ ಅಭಿನಯಿಸುತ್ತಿದ್ದ ಮೋಲಿಯೆರ್‍ಗೆ ಧನುರ್ವಾಯತು ತೋರಿತು. ನಾಟಕ ಮುಗಿದು ಮನೆಗೆ ಕರೆದೊಯ್ದು ಸ್ವಲ್ಪ ಸಮಯದಲ್ಲೇ ಈತ ಕೊನೆಯುಸಿರೆಳೆದ.
ನಾಟಕಗಳು
ಮೋಲಿಯೆರ್ ಒಟ್ಟು 33 ನಾಟಕಗಳನ್ನು ರಚಿಸಿದ್ದಾನೆ. ಇವುಗಳಲ್ಲಿ ಒಂದೆರಡು ರುದ್ರನಾಟಕಗಳನ್ನು ಬಿಟ್ಟರೆ ಉಳಿದವುಗಳೆಲ್ಲ ಹರ್ಷಕಗಳೇ. ಇವುಗಳನ್ನು ಮೂರು ವರ್ಗಗಳಾಗಿ ವಿಂಗಡಿಸಬಹುದು. (1) ಇಟಲಿಯ ಜನಪದ ಹಾಗೂ ಹಳೆಯ ಕ್ಲಾಸಿಕ್ ರಂಗಭೂಮಿಯಿಂದ ಸ್ಪೂರ್ತಿ, ಪ್ರೇರಣೆ ಪಡೆದು ರಚಿಸಿದ ನಾಟಕಗಳು (2) ಆಸ್ಥಾನಕ್ಕಾಗಿ ಬರೆದ ಮನರಂಜನ ಪ್ರಹಸನಗಳು (3) ಸಾಮಾಜಿಕ ವಾಸ್ತವ ಜೀವನಾಧರಿತ ವಿಡಂಬನೆಗಳು. ಎಲ್ಲ ನಾಟಕಗಳಲ್ಲೂ ಈ ಮೂರು ಅಂಶಗಳು ಒಂದೊಂದು ಪ್ರಮಾಣದಲ್ಲಿವೆ. 1654ರಲ್ಲಿ ಲಿಯೋನ್ ನಗರದಲ್ಲಿ ಪ್ರದರ್ಶಿತವಾದ ಲಾ ಎತೂರ್ದ್ (ಮುಟ್ಠಾಳರು) ಇವನ ಮೊಟ್ಟಮೊದಲ ನಾಟಕ; ಅಪಾರ ಮೆಚ್ಚುಗೆಯನ್ನು ಜನಪ್ರಿಯತೆಯನ್ನೂ ಗಳಿಸಿತು. ಈ ಪ್ರೋತ್ಸಾಹದಿಂದಲೇ ಈತ ಇಂಥ ಅನೇಕ ನಾಟಕಗಳನ್ನು ರಚಿಸಿದ. ಇವನ ಎಲ್ಲ ನಾಟಕಗಳು ರಂಗದ ಮೇಲೆ ಅದ್ಭುತವಾಗಿ ಯಶಸ್ವಿಯಾದವು. ಅನೇಕ ಪ್ರದರ್ಶನಗಳನ್ನು ಕಂಡವು. 14ನೆಯ ಲೂಯಿಯಂಥ ಸುಸಂಸ್ಕøತ ಅಭಿರುಚಿಯುಳ್ಳ ಮೇಲುವರ್ಗದವರಿಗೆ ಹಿಡಿಸಿದಂತೆಯೇ ಜನಸಾಮಾನ್ಯರಿಗೂ ಪ್ರಿಯವಾದವು. ಮೋಲಿಯೆರ್ ದೇಶಾದ್ಯಂತ ಪ್ರಖ್ಯಾತನಾದ. ಅಷ್ಟೇ ವ್ಯಾಪಕವಾಗಿ ಪ್ರತಿಷ್ಠಿತ ಹಾಗೂ ಧಾರ್ಮಿಕ ವರ್ಗಗಳಲ್ಲಿ ದೊಡ್ಡ ವಿವಾದ. ಪ್ರಬಲವಾದ ವಿರೋಧ, ಧಾರ್ಮಿಕ ಗುರುಗಳ ಉಗ್ರ ಬಹಿಷ್ಕಾರಗಳನ್ನು ಈತನ ನಾಟಕಗಳು ಪ್ರಚೋದಿಸಿದವು. ಈತನನ್ನು ಪ್ರತಿಭಾನ್ವಿತ ಕಲಾವಿದನೆಮದು ಮೆಚ್ಚಿಕೊಂಡಂತೆಯೇ ನೀತಿಗೆಟ್ಟವ, ಧರ್ಮಬಾಹಿರ ನಾಸ್ತಿಕ, ಸುಧಾರಣೆಯಾಗಲಿ, ಉದ್ಧಾರವಾಗಲಿ ಸಾಧ್ಯವೇ ಇಲ್ಲದಷ್ಟು ಪತಿತ ಎಂದು ಖಂಡಿಸುವವರೂ ಆಗ ಇದ್ದರು.
ಲಾ ಒಕೋಲ್‍ಡೆ ಮಾರಿ (1661, ದಿ ಸ್ಕೂಲ್ ಫಾರ್ ಹಸ್ಟೆಂಡ್ಸ್), ಲಾ ಇಕೋಲ್ ಡೆ ಫೆಮೆ (1663, ದಿ ಸ್ಕೂಲ್ ಫಾರ್ ವೈವ್ಸ್ ಕ್ರಿಟಿಸೈಸ್ಡ್), ತಾರ್ತುಫ್ 91664, ದಿ ಇಂಪೋಸ್ಟರ್), ಲಿ ಮಿಸಾಂತ್ರೋಪ್ (1666, ದಿ ಮಿಸಾಂತ್ರೋಪ್), ಲಿ ಮೆಡಿಸಿನ್ ಮಾಲ್ ರೆ ಲ್ಯೂಯಿ (1666, ದಿ ಡಾಕ್ಟರ್ ಇನ್‍ಸ್ಪೈಟ್ ಆಫ್ ಹಿಮ್‍ಸೆಲ್ಫ್), ಲಾ ಆವೆರ್ (1668, ದಿ ಮೈಸರ್), ಲಿ ಮ್ಯಾಲಡ್ ಇಮ್ಯಾಜಿನೇರ್ (1673, ದಿ ಇಮ್ಯಾಜಿನೆರಿ ಇನ್‍ವ್ಯಾಲಿಡ್) - ಇವು ಇವನ ಪ್ರಸಿದ್ಧ ನಾಟಕಗಳು. ಇವನ ಹಲವು ನಾಟಕಗಳು ಜಗತ್ತಿನ ಅನೇಕ ಭಾಷೆಗಳಿಗೆ ಅನುವಾದವಾಗಿವೆ; ರೂಪಾಂತರಗೊಂಡಿವೆ. ಇಂಗ್ಲಿಷ್ ಆದಿಯಾಗಿ ಜಗತ್ತಿನ ಅನೇಕ ಸಾಹಿತ್ಯಗಳ ಮೇಲೆ ಪ್ರಭಾವ ಬೀರಿವೆ. ಇವನ ಸಮಗ್ರ ಕೃತಿಗಳು ಇಂಗ್ಲಿಷ್ ಭಾಷೆಗೆ ಅನುವಾದವಾಗಿವೆ. ದಿ ಮೈಸರ್ ಅಂಡ್ ಅದರ್ ಪ್ಲೇಸ್ (1953), ಎಯ್ಟ್ ಪ್ಲೇಸ್ (1957), ತಾರ್ತುಫ್ ಅಂಡ್ ಅದರ್ ಪ್ಲೇಸ್ (1967), ದಿ ಮಿಸಾಂತ್ರೋಪ್ ಅಂಡ್ ಅದರ್ ಪ್ಲೇಸ್ (1968)- ಇವು ಕೆಲವು ಮುಖ್ಯ ಸಂಗ್ರಹಗಳು.
ಮೋಲಿಯೆರ್ ಒಬ್ಬ ಮಹಾನ್ ಕಲಾವಿದ. ಶ್ರೇಷ್ಠ ನಾಟಕಕಾರ. ಇವನ ನಾಟಕಗಳಲ್ಲಿ ಮುಕ್ತ ಮನಸ್ಸಿನ ಗಹನ ಸಾಮಾಜಿಕ ಚಿಂತನೆಗಳು ವಸ್ತುನಿಷ್ಠವಾಗಿ ಪ್ರತಿಪಾದಿತವಾಗಿದೆ. ಮಾನವ ಸ್ವಭಾವದ ವಿವಿಧ ಪರಿಗಳನ್ನು ಚೆನ್ನಾಗಿಪ್ರದರ್ಶಿಸುವ ಹಲವು ಅವಿಸ್ಮರಣೀಯ ಪಾತ್ರಗಳನ್ನು ಈತ ಕಣ್ಣು ಮುಂದೆ ನಿಲ್ಲಿಸುತ್ತಾನೆ. ಈತನ ನಾಟಕಗಳು ಸಮಾಜದ ರೀತಿ ನೀತಿಗಳಿಗೆ ಹಿಡಿದ ಹಾಸ್ಯಗನ್ನಡಿ; ದೋಷ ದೌರ್ಬಲ್ಯಗಳನ್ನು ನಗೆಯ ಮೂಲಕ ತಿದ್ದುವ ಸಾಧನ. ಈತ ಪೂರ್ವಗ್ರಹ ಮುಕ್ತನಾದ ವಿಚಾರವಂತ. ಆರೋಗ್ಯಕರವಾದ ಬುದ್ಧಿಯನ್ನೂ ನ್ಯಾಯವಾದ ವರ್ತನೆಯನ್ನೂ ವಿಕೃತಗೊಳಿಸುವ ಕಾರ್ಯಶೀಲತೆಯನ್ನೂ ಮೊಟಕುಗೊಳಿಸುವ ವಿಚಾರಗಳನ್ನು ಮಾತ್ರ ಬಿಟ್ಟು ಉಳಿದ ಎಲ್ಲ ವಿಚಾರಗಳನ್ನು ಸ್ವೀಕರಿಸುವ ಉದಾರ ಹಾಗೂ ತೆರೆದ ಮನಸ್ಸು ಈತನದು. ನಿರ್ವಿಕಾರವಾದ ವಿಚಾರಪರತೆಯನ್ನೂ ಅತಿರೇಕಗಳನ್ನು ತ್ಯಜಿಸಿ ಅನುಸರಿಸಬೇಕಾದ ಸುವರ್ಣಮಾಧ್ಯಮ ಮಾರ್ಗವನ್ನು ಈತನ ನಾಟಕಗಳು ಎತ್ತಿ ಹಿಡಿಯುತ್ತವೆ. ಈತನ ಹಾಸ್ಯ ಮೊನಚಾದರೂ ಮಾತುಗಳಲ್ಲಿ ನಂಜಿಲ್ಲ. ಮಾನವ ಸಹಜವಾದ ದೋಷ, ದುವ್ರ್ಯಸನಗಳ ಬಗ್ಗೆ ಮರುಕ, ಜೀವನದ ನೋವು ನಿರಾಸೆಗಳ ಬಗ್ಗೆ ನಿರ್ಲಿಪ್ತತೆ ಈತನ ವ್ಯಕ್ತಿತ್ವದ ಹಿರಿಯ ಗುಣಗಳು. ಎಂತಹ ಸಂದರ್ಭದಲ್ಲೂ (ಆರ್ಮಂದೆಯನ್ನು ಮದುವೆಯಾದಾಗ ಅಗಮ್ಯ ಗಮನ ಮಾಡಿದ ಪಾಪವೆಂದು ದೊಡ್ಡ ಗುಲ್ಲಾಗಿ - ಆರ್ಮಂದೆಯು ಮಾದಲೆನ ಬೆಜಾರಳ ತಂಗಿಯಲ್ಲ, ಮಗಳು ಎಂಬ ಊಹೆಯಿಂದ - ತೀವ್ರ ಟೀಕೆ, ನಿಂದೆಗಳಿಗೆ ಈತ ಗುರಿಯಾಗಿದ್ದ) ಈತ ತನ್ನ ಮಾನಸಿಕ ಸಮತೋಲನವನ್ನಾಗಲೀ ಪ್ರಸನ್ನತೆಯನ್ನಾಗಲಿ ಕಳೆದುಕೊಳ್ಳಲಿಲ್ಲ. ಎಷ್ಟೇ ಕಹಗಿಯನ್ನುಂಡರೂ ಜೀವನೋತ್ಸಾಹ, ಉಲ್ಲಾಸಗಳನ್ನು ಉಳಿಸಿಕೊಂಡು ಎಲ್ಲರಿಗೂ ಹಂಚಿದ. ಬದುಕು ಅನಂತವಾದುದು; ಅದರ ಶಕ್ತಿ ವೈವಿಧ್ಯತೆಗಳು ಅಪಾರ; ಮಾನವ ಚೇತನ ಯಾವ ಒಂದು ಸೂತ್ರಕ್ಕಾಗಲಿ, ಕಟ್ಟುಪಾಡಿಗಾಗಲಿ ಸೀಮಿತವಾಗದು - ಎಂಬುದು ಈತನ ದೃಢವಾದ ಅಭಿಮತವಾಗಿತ್ತು. ಸ್ವತಂತ್ರ ಹಾಗೂ ನಿರ್ದಾಕ್ಷಿಣ್ಯ ವಿಚಾರ ಧಾರೆ ಇವನ ಎಲ್ಲ ಕೃತಿಗಳಲ್ಲೂ ಪ್ರತಿಬಿಂಬಿತವಾಗಿದೆ. ಈತನ ಶೈಲಿ ಸುಲಲಿತವಾದುದು; ನಿರರ್ಗಳ:ವಾದುದು. ವಿಪುಲತೆ, ಸಂಕ್ಷಿಪ್ತತೆ ಎರಡರಲ್ಲೂ ಈತ ಸಮರ್ಥ. ಮೋಲಿಯೆರ್‍ನ ಚುರುಕಾದ ಮತ್ತು ಅರ್ಥ ವ್ಯಂಜಕತೆಯುಳ್ಳ ಸಂಭಾಷಣಾ ಚಾತುರ್ಯ ಷೇಕ್‍ಸ್ಪಿಯರ್‍ನ ಹೊರತು ಬೇರಾವ ನಾಟಕಕಾರನಲ್ಲೂ ಕಂಡುಬರುವುದಿಲ್ಲ.
ಕನ್ನಡಕ್ಕೆ ಅನುವಾದಗೊಂಡ ನಾಟಕಗಳು
ಕೆಲವು ನಾಟಕಗಳು ರೂಪಾಂತರಗೊಂಡು ಕನ್ನಡದಲ್ಲೂ ಬಂದಿವೆ. ಎ. ಎನ್. ಮೂರ್ತಿರಾಯರ ಆಷಾಢಭೂತಿ, ಪರ್ವತವಾಣಿಯವರ ಹಣಹದ್ದು, ನಾ. ಕಸ್ತೂರಿಯವರ ಗಗ್ಗಯ್ಯನ ಗಡಿಬಿಡಿ - ಇವು ಇಂಥ ಕೆಲವು ಕೃತಿಗಳು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ನಾಟಕಕಾರರು
ಉಡುಪಿಯ ಭೂಗತ ತೈಲ ಖಜಾನೆ
ಉಡುಪಿಯ ಸಮೀಪದ ಪಾದೂರು ಎಂಬಲ್ಲಿ ನೆಲದಾಳದಲ್ಲಿ ಸುರಂಗ ಕೊರೆದು ೨೫ ಲಕ್ಷ ಲೀಟರ್ ಪೆಟ್ರೋಲಿಯಂ ದ್ರವವನ್ನು ಶೇಖರಿಸುವ ಕೆಲಸ ಇದೀಗ (ಜನವರಿ ೨೦೧೭) ಆರಂಭವಾಗಿದೆ. ಯುದ್ಧ ಅಥವಾ ಬೇರಾವುದೇ ಆಪತ್ಕಾಲದಲ್ಲಿ ದೇಶಕ್ಕೆ ಪೆಟ್ರೋಲ್ ಕೊರತೆ ಉಂಟಾದರೆ ಇಂಥ ಖಜಾನೆಯಿಂದ ಕಚ್ಚಾತೈಲವನ್ನು  ಹೊರತೆಗೆದು ಸಂಸ್ಕರಣೆ ಮಾಡಿ ಕೆಲವು ದಿನಗಳ ಕಾಲ ಬಳಸಿಕೊಳ್ಳಬಹುದು ಎಂಬುದು ಈ ಖಜಾನೆಯ ಉದ್ದೇಶ. ಪೆಟ್ರೋಲ್ ಮತ್ತು ಡೀಸೆಲ್ ನಮಗೆ ನಿತ್ಯವೂ ಬೇಕೇಬೇಕಾದ ಅನಿವಾರ್ಯ ವಸ್ತುವಾಗಿದೆ. ಪೆಟ್ರೋಲ್ ಬಂಕ್‍ಗಳು ಒಂದು ದಿನದ ಮಟ್ಟಿಗೆ ಸ್ಥಗಿತವಾದರೂ ಪೇಟೆಪಟ್ಟಣಗಳಲ್ಲಿ ಹಾಹಾಕಾರವೇ ಉಂಟಾಗುತ್ತದೆ. ಜೀವನ ಅಸ್ತವ್ಯಸ್ತವಾಗುತ್ತದೆ. ಶಾಂತಿ, ಸುವ್ಯವಸ್ಥೆಯನ್ನು ಕಾಪಾಡಿಕೊಳ್ಳಬೇಕೆಂದರೆ ಯಾವ ದಿನವೂ ಯಾವ ಪಟ್ಟಣದಲ್ಲೂ ಪೆಟ್ರೋದ್ರವ ಎಂದೂ ಖಾಲಿಯಾಗದಂತೆ ಕಟ್ಟುನಿಟ್ಟಾದ ಕ್ರಮ ಜಾರಿಯಲ್ಲಿರಬೇಕಾಗುತ್ತದೆ.
ವಿಮಲನಾಥ ಸ್ವಾಮಿ
ವಿಮಲನಾಥ ಸ್ವಾಮಿಯು ಜೈನ ತೀರ್ಥಂಕರರಲ್ಲಿ ಒಬ್ಬರು.
ಉಡುಪಿಯ ಭೂಗತ ತೈಲ ಖಜಾನೆ
ಹಿನ್ನೆಲೆ
ಭಾರತ ದೇಶದಲ್ಲಿ ಎಲ್ಲರಿಗೂ ಸಾಕಾಗುವಷ್ಟು ತೈಲ ಉತ್ಪಾದನೆ ಆಗುತ್ತಿಲ್ಲ. ನಮ್ಮ ಅಗತ್ಯದ ಶೇಕಡಾ ೭೦ ಭಾಗವನ್ನು ಹೊರ ದೇಶಗಳಿಂದ ಆಮದು ಮಾಡಿಕೊಳ್ಳುತ್ತಿರಬೇಕಾಗುತ್ತದೆ. ಅಕಸ್ಮಾತ್ ವಿದೇಶೀ ಆಮದು ನಿಂತುಹೋದರೆ ಹೆಚ್ಚೆಂದರೆ ಮೂರು ದಿನಗಳ ಕಾಲ ಮಾತ್ರ ಇಂಧನತೈಲವನ್ನು ಪೂರೈಸಬಹುದಾದ ವ್ಯವಸ್ಥೆ ನಮ್ಮಲ್ಲಿತ್ತು. ಅದು ಆಯಾ ಪೆಟ್ರೋಲಿಯಂ ಸಂಸ್ಕರಣಾ ಸ್ಥಾವರಗಳಗಳಲ್ಲಿ ಸಂಗ್ರಹವಾಗಿರುವ ತೈಲ. ನಾಲ್ಕನೆಯ ದಿನ ಅದೂ ಖಾಲಿಯಾದರೆ ದೇಶದ ಸಂಚಾರ ವ್ಯವಸ್ಥೆ ಸ್ಥಗಿತವಾಗುತ್ತದೆ. ಕೆಲವೆಡೆ ವಿದ್ಯುತ್ ಪೂರೈಕೆ ಕೂಡ ಸ್ಥಗಿತವಾಗುತ್ತದೆ. ಒಟ್ಟಾರೆ ಬದುಕೇ ಸ್ಥಗಿತವಾದಂತಾಗುತ್ತದೆ. ಉಡುಪಿ, ಮಂಗಳೂರು ಮತ್ತು ವಿಶಾಖಾಪಟ್ಟಣ ಹೀಗೆ ಮೂರು ಕಡೆ ಭೂಗತ ಖಜಾನೆಯನ್ನು ನಿರ್ಮಿಸಲು ಉದ್ದೇಶಿಸಲಾಗಿದ್ದು, ಉಡುಪಿಯ ಖಜಾನೆಯ ನಿರ್ಮಾಣಕ್ಕೆಂದು ರೂ.೧೬೯೦ ಕೋಟಿ ವೆಚ್ಚ ಮಾಡಲಾಗಿದೆ. ಮಂಗಳೂರು ಬಳಿಯ ಎಮ‍್ಆರ್‍ಪಿಎಲ್ (ಮಂಗಳೂರು ರಿಫೈನರಿ ಅಂಡ್ ಪೆಟ್ರೊಕೆಮಿಕಲ್ಸ್ ಲಿ.) ಆವರಣದಲ್ಲಿ ಕೂಡ ಕಚ್ಚಾತೈಲವನ್ನು ನೆಲದಾಳದ ಗುಹೆಯಲ್ಲಿ ತುಂಬಿಸುವ ವ್ಯವಸ್ಥೆಯಾಗಿದೆ.
ವಿಮಲನಾಥ ಸ್ವಾಮಿ
ಜನನ
ವಾಸುಪೂಜ್ಯ ಸ್ವಾಮಿಯು ಮುಕ್ತನಾದ ಮೂವತ್ತು ಸಾಗರ ವರ್ಷಗಳಾದ ಮೇಲೆ ವಿಮಲನಾಥ ಜಿನನ ಅವತಾರವಾಯಿತು.
ಅವತಾರಗಳು
ಕಾಲಲಬ್ಧಿಯಾದ ಮೇಲೆ ಮೂರು ಸಲ ಜನ್ಮವೆತ್ತಿದ ಈ ಮಹಾನುಭಾವನು ಮೊದಲ ಜನ್ಮದಲ್ಲಿ ಧಾತಕೀಷಂಡದ ಪಶ್ಚಿಮ ಮಹಾಮೇರುವಿನ ಪಶ್ಚಿಮಕ್ಕಿರುವ ರಮ್ಯಕಾವತಿ ದೇಶದ ರಾಜಧಾನಿ ಮಹಾನಗರದಲ್ಲಿ ಪದ್ಮಸೇನನು ಮಹಾರಾಜನಾಗಿದ್ದನು. ವೈರಾಗ್ಯದಿಂದ ರಾಜ್ಯತ್ಯಾಗ ಮಾಡಿ ತಪಸ್ಸನ್ನು ಆಚರಿಸಿದನು. ಆ ಪುಣ್ಯದ ಫಲವಾಗಿ ಸಹಸ್ರಾರಕಲ್ಪದ ಇಂದ್ರನಾಗಿ, ಬಹುಕಾಲ ಸ್ವರ್ಗಸುಖವನ್ನು ಅನುಭವಿಸಿದನು. ಮರುಜನ್ಮದಲ್ಲಿ ಆತನು ಕಾಂಪಿಲ್ಯ ನಗರದಲ್ಲಿದ್ದ ಪುರುದೇವ ವಂಶಜನಾದ ಕೃತವರ್ಮ ಮತ್ತು ಜಯಶ್ಯಾಮಾದೇವಿ ಎಂಬ ರಾಜದಂಪತಿಗಳಲ್ಲಿ ಮಾಘ ಶುಕ್ಲ ಚತುರ್ದಶಿ ಶಿವಯೋಗದಲ್ಲಿ ಸುಪುತ್ರನಾಗಿ ಜನಿಸಿದನು. ದೇವೇಂದ್ರನು ಆತನಿಗೆ ಜನ್ಮಾಭಿಷೇಕವನ್ನು ಎಸಗಿ ವಿಮಲನಾಥನೆಂದು ನಾಮಕರಣ ಮಾಡಿದನು.
ವಿಮಲನಾಥನ ವೈರಾಗ್ಯ
ಹೇಮವರ್ಣನಾಗಿ ಅರವತ್ತು ಬಿಲ್ಲುಗಳೆತ್ತರಕ್ಕೆ ಬೆಳೆದ ಈ ರಾಜಕುಮಾರನು ಬಹುಕಾಲ ರಾಜ್ಯವಾಳಿದ ಮೇಲೆ ವೈರಾಗ್ಯವನ್ನು ಹೊಂದಿದನು. ದೇವತೆಗಳು ಪರಿನಿಷ್ಕ್ರಮಣ ಕಲ್ಯಾಣವನ್ನು ಎಸಗಿದರು. ಮನೋಹರೋದ್ಯಾನದಲ್ಲಿ ಫಾಲ್ಗುಣ ಕೃಷ್ಣ ಚತುರ್ದಶಿಯ ವಿಶಾಖಾ ನಕ್ಷತ್ರದಲ್ಲಿ ಮರ್ನಪರ್ಯಯ ಜ್ಞಾನವನ್ನು ಹೊಂದಿದ ಈ ಸ್ವಾಮಿಯು ಜಯನಗರದ ನಂದನ ರಾಜನಿಂದ ಆಹಾರ ದಾನವನ್ನು ಪಡೆದು ಮೂರು ವರ್ಷ ತಪಸ್ಸು ಮಾಡಿದನು. ದೀಕ್ಷಾವನದಲ್ಲಿ ನೇರಳೆಯ ಮರದ ಕೆಳಗೆ ಆತನಿಗೆ ಕೇವಲ ಜ್ಞಾನವಾಯಿತು. ಭವ್ಯರೆಂಬ ಸಸ್ಯಗಳಿಗೆ ಧರ್ಮವರ್ಷಣಮಾಡುತ್ತಾ ಬಹುವರ್ಷಗಳಾದ ಮೇಲೆ ಆಷಾಢ ಕೃಷ್ಣ ಅಷ್ಟಮಿ ಉತ್ತರಾಷಾಢಾ ನಕ್ಷತ್ರದಲ್ಲಿ ಸಾಯಂಕಾಲ ಆತನು ಮುಕ್ತಿಯನ್ನು ಸೂರೆಗೊಂಡನು.
ಗಣಧರರು ಹಾಗೂ ಯಕ್ಷ-ಯಕ್ಷಿಯರು
ಈತನು ಅರವತ್ತು ಲಕ್ಷ ವರ್ಷ ಜೀವಿಸಿದ್ದು, ಐವತ್ತೈದು ಜನ ಗಣಧರರನ್ನು ಹೊಂದಿದ್ದನು. ಈತನ ಲಾಂಛನ ವರಾಹ; ಯಕ್ಷ-ಯಕ್ಷಿಯರು ಷಣ್ಮುಖ-ವೈರೋಟಿ.
ಉಲ್ಲೇಖಗಳು
ವರ್ಗ:ಜೈನ ಸನ್ಯಾಸಿಗಳು
ಉಡುಪಿಯ ಭೂಗತ ತೈಲ ಖಜಾನೆ
ಹಿನ್ನೆಲೆ
ಭೂಗತ ತೈಲಾಗಾರಗಳ ನಿರ್ಮಾಣ ಮತ್ತು ಉಸ್ತುವಾರಿಗೆಂದೇ ಕೇಂದ್ರ ಸರಕಾರದ ತೈಲ ಮತ್ತು ನೈಸರ್ಗಿಕ ಸಚಿವಾಲಯದ ಅಡಿಯಲ್ಲಿ ಐಎಸ್‍ಪಿಆರ್‍ಎಲ್ (ಇಂಡಿಯನ್ ಸ್ಟ್ರಾಟೆಜಿಕ್ ಪೆಟ್ರೋಲಿಯಂ ರಿಸರ್ವ್ಸ್ ಲಿಮಿಟೆಡ್ -ಭಾರತೀಯ ಆಯಕಟ್ಟಿನ ತೈಲನಿಧಿ ನಿಯಮಿತ) ಹೆಸರಿನ ಕಂಪನಿಯನ್ನು ಆರಂಭಿಸಲಾಗಿದೆ.
ಉಲ್ಲೇಖ
<References />
ವರ್ಗ:ವಿಜ್ಞಾನ ಸಾಹಿತ್ಯ
ಹೆಗಡಿಹಾಳ
ಹೆಗಡಿಹಾಳ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ  ಜಿಲ್ಲೆಯ ವಿಜಯಪುರ  ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ ,, ಸೇಂಗಾ ಚಟ್ನಿ,, ಎಣ್ಣಿ ಬದನೆಯಕಾಯಿ ಪಲ್ಯ,, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮಗಳು
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ದೇವಾಲಯಗಳು
ಶ್ರೀ ಮಹಾಲಕ್ಷ್ಮಿ ದೇವಸ್ಥಾನ,  ಶ್ರೀ ದುರ್ಗಾದೇವಿ ದೇವಲಯ,  ಶ್ರೀ ಮಲ್ಲಿಕಾರ್ಜುನ ದೇವಾಲಯ,  ಶ್ರೀ ಬಸವೇಶ್ವರ ದೇವಾಲಯ, ಶ್ರೀ ವೆಂಕಟೇಶ್ವರ ದೇವಾಲಯ, ಶ್ರೀ ಪಾಂಡುರಂಗ ದೇವಾಲಯ ಹಾಗೂ  ಶ್ರೀ ಹಣಮಂತ ದೇವಾಲಯಗಳನ್ನು  ನಿರ್ಮಿಸಿದ್ದಾರೆ.
ಮಸೀದಿಗಳು
ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  ೯೦  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ವಿಜಾಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ. ವರ್ಗ:ವಿಜಯಪೂರ ತಾಲ್ಲೂಕಿನ ಹಳ್ಳಿಗಳು
ವರ್ಗ:ಬಿಜಾಪುರ ಜಿಲ್ಲೆ
ನೆಯ್ಗೆ
thumb|ಸ್ಯಾಟಿನ್ ನೆಯ್ಗೆ, ರೇಷ್ಮೆಗೆ ಸಾಮಾನ್ಯವಾಗಿದೆ. ನೆಯ್ಗೆಯು ಬಟ್ಟೆ ಉತ್ಪಾದನೆಯ ಒಂದು ವಿಧಾನವಾಗಿದೆ. ಇದರಲ್ಲಿ ಬಟ್ಟೆಯ ರಚನೆ ಮಾಡಲು ಎರಡು ಭಿನ್ನ ನೂಲುಗಳು ಅಥವಾ ದಾರಗಳ ಸಮೂಹಗಳನ್ನು ಸಮಕೋನಗಳಲ್ಲಿ ಹೆಣೆಯಲಾಗುತ್ತದೆ. ಇತರ ವಿಧಾನಗಳೆಂದರೆ ಹೆಣಿಗೆ, ಕ್ರೋಷಾ ಹೆಣಿಗೆ, ಫ಼ೆಲ್ಟಿಂಗ್, ಮತ್ತು ಕಸೂತಿ ಹೆಣಿಗೆ ಅಥವಾ ಪ್ಲೇಯ್ಟಿಂಗ್. ಉದ್ದುದ್ದವಾಗಿ ಹೋಗುವ ದಾರಗಳನ್ನು ಹಾಸು ಎಂದು ಕರೆಯಲಾಗುತ್ತದೆ ಮತ್ತು ಅಡ್ಡಡ್ಡವಾಗಿ ಹೋಗುವ ದಾರಗಳನ್ನು ಹೊಕ್ಕು ಎಂದು ಕರೆಯಲಾಗುತ್ತದೆ. ಈ ದಾರಗಳನ್ನು ಹೆಣೆಯುವ ವಿಧಾನವು ಬಟ್ಟೆಯ ಗುಣಲಕ್ಷಣಗಳ ಮೇಲೆ ಪ್ರಭಾವ ಬೀರುತ್ತದೆ. ಬಟ್ಟೆಯನ್ನು ಸಾಮಾನ್ಯವಾಗಿ ಮಗ್ಗದ ಮೇಲೆ ಹೆಣೆಯಲಾಗುತ್ತದೆ. ಈ ಸಾಧನವು ಹೊಕ್ಕುದಾರಗಳನ್ನು ಹಾಸುದಾರಗಳ ಮುಖಾಂತರ ಹೆಣೆಯುವಾಗ ಹಾಸುದಾರಗಳನ್ನು ಅದರ ಸ್ಥಳದಲ್ಲಿ ಹಿಡಿದಿಡುತ್ತದೆ. ಬಟ್ಟೆಯ ಈ ವ್ಯಾಖ್ಯಾನವನ್ನು ಪಾಲಿಸುವ ಬಟ್ಟೆಯ ಪಟ್ಟಿಯನ್ನು (ನಡುವೆ ಹೊಕ್ಕುದಾರದ ಸುತ್ತಿರುವ ಹಾಸುದಾರಗಳು) ಇತರ ವಿಧಾನಗಳನ್ನು ಬಳಸಿಯೂ ತಯಾರಿಸಬಹುದು. ಇದರಲ್ಲಿ ಫಲಕ ಹೆಣಿಗೆ, ಹಿಂಬದಿ ಪಟ್ಟಿ ಮಗ್ಗ, ಅಥವಾ ಮಗ್ಗಗಳಿರದ ಇತರ ತಂತ್ರಗಳು ಸೇರಿವೆ.
ಬಾಹ್ಯ ಸಂಪರ್ಕಗಳು
ವರ್ಗ:ಜವಳಿ ಕಲೆಗಳು ವರ್ಗ:Pages with unreviewed translations
ಎರಡನೇ ರುದ್ರಸೇನ
ಎರಡನೇ ರುದ್ರಸೇನನು (ಆಳ್ವಿಕೆ ಸು. ಕ್ರಿ.ಶ. ೩೮೦ - ೩೮೫) ವಾಕಾಟಕ ರಾಜವಂಶದ ಪ್ರವರಪುರ-ನಂದೀವರ್ಧನ ಶಾಖೆಯ ಒಬ್ಬ ರಾಜನಾಗಿದ್ದನು. ಇವನ ಆಳ್ವಿಕೆ ಕಾಲ ಚಿಕ್ಕದಾಗಿದ್ದರೂ, ಇವನು ಗಮನೀಯವಾಗಿ ಗುಪ್ತ ಸಾಮ್ರಾಟ ಎರಡನೇ ಚಂದ್ರಗುಪ್ತನ ಮಗಳಾದ ಪ್ರಭಾವತಿಗುಪ್ತಳನ್ನು ವಿವಾಹವಾದನು. ಇವನ ಮುಂಚಿತ ಸಾವು ಪ್ರಭಾವತಿಗುಪ್ತಳು ವಿಸ್ತೃತ ಅವಧಿವರೆಗೆ ರಾಜಮಾತೆಯಾಗಿ ಆಳುವುದಕ್ಕೆ ಕಾರಣವಾಯಿತು ಏಕೆಂದರೆ ಇವನ ಪುತ್ರರಾದ ದಿವಾಕರಸೇನ, ದಾಮೋದರಸೇನ ಮತ್ತು ಪ್ರವರಸೇನರು ಅಪ್ರಾಪ್ತ ವಯಸ್ಸಿನವರಾಗಿದ್ದರು.
ಉಲ್ಲೇಖಗಳು
ವರ್ಗ:ವಾಕಾಟಕ ರಾಜವಂಶ
ಅಭಂಗ
thumb|ಒಬ್ಬ ವಾರಕರಿ ಆಳಂದಿಯಿಂದ ಪಂಢರಪುರಕ್ಕೆ ಪ್ರಯಾಣಿಸುತ್ತಿದ್ದಾನೆ
ಅಭಂಗ ಹಿಂದೂ ದೇವತೆ ವಿಠ್ಠಲನ ಪ್ರಶಂಸೆಯಲ್ಲಿ ಹಾಡಲಾದ ಭಕ್ತಿಪ್ರಧಾನ ಕಾವ್ಯದ ಒಂದು ರೂಪ. "ಅಭಂಗ" ಶಬ್ದದ ಅರ್ಥ ಭಂಗವಿಲ್ಲದ, ಅಂದರೆ ದೋಷರಹಿತ, ನಿರಂತರ ಪ್ರಕ್ರಿಯೆ, ಈ ಸಂದರ್ಭದಲ್ಲಿ ಒಂದು ಕವಿತೆಯನ್ನು ಸೂಚಿಸುತ್ತದೆ. ತದ್ವಿರುದ್ಧವಾಗಿ, ಭಜನೆಗಳೆಂದು ಪರಿಚಿತವಿರುವ ಭಕ್ತಿಗೀತೆಗಳು ಆಂತರಿಕ ಪ್ರಯಾಣದ ಮೇಲೆ ಕೇಂದ್ರೀಕರಿಸುತ್ತವೆ. ಅಭಂಗಗಳು ಸಮುದಾಯಕೇಂದ್ರೀಯ ಅನುಭವದ ಹೆಚ್ಚು ಉತ್ಸಾಹಿ ಅಭಿವ್ಯಕ್ತಿಗಳಾಗಿವೆ. ಅಭಂಗವನ್ನು ಓವಿಯ ಒಂದು ರೂಪವೆಂದು ಪರಿಗಣಿಸಲಾಗುತ್ತದೆ. ಅಭಂಗಗಳನ್ನು ಭಕ್ತರು ಪಂಢರಪುರದ ದೇವಸ್ಥಾನಗಳಿಗೆ ತೀರ್ಥಯಾತ್ರೆ ಹೋಗುವ ಅವಧಿಯಲ್ಲಿ ಹಾಡುತ್ತಾರೆ.